H360 Umum Perkongsian Strategik Dengan Wyndham Hotels & Resorts

Kepada yang sering bercuti dan mencari penginapan di Malaysia, hotel yang mempunyai nama Wyndham tidak asing lagi dalam hasil pencarian anda. Terbaharu,  Hospitality 360 Sdn Bhd (“H360”), sebuah syarikat pengurusan dan perunding hotel Malaysia, dengan sukacitanya mengumumkan pemeteraian perkongsian strategik dengan Wyndham Hotels and Resorts (“Wyndham”) untuk mengembangkan portfolio mereka hotel, resort dan pangsapuri servis di seluruh Malaysia.

Di bawah syarat perjanjian perkongsian mereka, H360 akan menyampaikan sekurang-kurangnya 15 hotel yang ditandatangani sebagai francais di bawah pelbagai jenama milik Wyndham dalam tempoh enam tahun akan datang.

Untuk menandakan perkongsian hebat ini, terdapat beberapa Memorandum Persefahaman (MoU) dan perjanjian untuk H360 untuk menguruskan, di bawah pelbagai jenama Wyndham, 4 hotel dan pangsapuri perkhidmatan mewah di Sabah.

MoU itu ditandatangani antara Wyndham dan pemaju hartanah hotel, iaitu Jesselton Newcity Development Sdn. Bhd; dan Sumbangan Aru KK Sdn. Bhd; untuk hartanah yang seterusnya akan diuruskan sebagai jenama Wyndham Grand, Dolce by Wyndham dan Ramada by Wyndham. Pembinaan hotel ini, berjumlah lebih 2000 bilik akan dimulakan secara berperingkat mulai 2023 dan dijangka siap menjelang 2027.

Ketua Pegawai Eksekutif Kumpulan Hospitality 360 Sdn Bhd, Dato’ Indera Naresh Mohan berkata,

“Ini adalah masa yang mengujakan bagi kami kerana kami mengembangkan portfolio pengurusan hotel kami ke lebih banyak lokasi di seluruh negara. Hartanah yang akan kami uruskan disasarkan pada segmen pasaran yang berbeza, daripada pengembara masa lapang dan keluarga kepada pengembara perniagaan.

Kami tidak sabar-sabar untuk bekerjasama dengan Wyndham untuk memastikan semua tetamu kami mendapat pengalaman penuh dan holistik di hartanah terurus kami.”-

Naib Presiden Pembangunan, Asia Tenggara & Pasifik untuk Wyndham, Matt Holmes berkata,

“Dengan menandatangani perjanjian strategik ini dengan Hospitality 360 Sdn. Bhd, kami terus mengembangkan kehadiran operasi kami di Malaysia. Langkah ini akan meletakkan Wyndham dengan kukuh untuk memanfaatkan peningkatan eksponen dalam permintaan perjalanan yang telah meningkat sejak awal 2022 apabila sempadan dibuka semula merentas pasaran utama di Asia Pasifik.

Memandang ke hadapan ke arah masa depan, kami teruja dan gembira untuk mengukuhkan perkongsian dengan Hospitality 360 di Malaysia dan menyampaikan perkhidmatan ikonik ‘Count on Me’ kami kepada tetamu perniagaan dan percutian kami.”

Sebagai tambahan kepada perancangan pemeteraian hari ini, H360 melalui perkongsian strategik yang baru diumumkan dengan Wyndham juga mempunyai hartanah hotel lain dalam perancangan.

Ia adalah hartanah utama masa depan mereka, Wyndham Grand TRX KL dengan lebih daripada 190 bilik, dibangunkan oleh Core Precious Development Sdn Bhd di mana pembinaan sedang dijalankan dan dijangka siap menjelang 2023; dan Ramada yang baru dibina oleh Wyndham The Straits Johor Bahru dengan lebih 190 bilik yang akan beroperasi menjelang S1 2023.

Tambahan pula, dalam pembinaan, projek pangsapuri perkhidmatan mewah 85 bilik Isola KLCC, dibangunkan oleh OCR Berhad, 152 bilik Shahzan Kuantan di Pahang, 204 bilik Trinidad Suites Puteri Harbour di Johor dan tiga lagi hartanah iaitu 88 bilik Lisbon Melaka, 158 bilik Trigo Kuala Lumpur, dan 90 bilik Shahzan Frasers Hill semuanya dijangka menandatangani jenama Koleksi Tanda Dagangan Wyndham.


Siti Saleha Kongsi Foto Bersama Kekasih? Cetus Rasa Teruja Rakan Selebriti & Peminat!

Hantaran terkini pelakon jelita, Siti Saleha menerusi Instagram telah mencuri perhatian peminat  dan rakan selebriti selepas berkongsi foto bersama seorang jejaka misteri yang dikatakan kekasih hatinya.

Siti Saleha dilihat menghadiri majlis acara CITTA BELLA 25 Years Anniversary yang berlangsung di sebuah hotel di ibu kota, baru-baru ini.

“Thank you for having us @cittabellamalaysia. Congratulations on 25 years! 💞.”-Kapsyen Siti Saleha di Instagram

Ruangan komen dibanjiri dengan komen peminat serta rakan selebriti seperti Awal Ashaari, Susan Lankester, Tiz Zaqyah, dan ramai lagi meluahkan rasa teruja melihat pelakon drama 7 Hari Mencintaiku bersama jejaka tersebut yang dikenali sebagai Joshua.

“Yeayy the cat is out of the bag!  ❤❤.”-Awal Ashaari

“Good looking couple 💥.”-Susan Lankester

“Wow..this is the guy? Joshua? If so, ask him to take care of you ya 😊.”

“Alaa current status taken ke ni? Ahahha ❤🔥.”

Dipetik dari laporan Berita Harian, Siti Saleha mengakui sedang mengenali hati budi seseorang jejaka yang turut mempunyai berdarah kacukan seperti dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“10 Kaunter 3 Je Yang Buka” – Nombor Giliran Di Pejabat Imigresen UTC Cepat Habis?

Masalah kehabisan nombor giliran di pejabat imigresen cawangan UTC di negara ini sering membuatkan orang ramai tidak berpuas hati kerana hal tersebut bukan sehari dua berlaku tetapi telah makan bertahun.

Terbaru tular di TikTok di mana seorang pengguna media sosial telah memuatnaik rakaman video yang memaparkan keadaan pejabat imigresen cawangan UTC Selangor.

Pemilik rakaman video yang dikenali sebagai ‘Abang Long’ ini berkongsi pengalaman beliau yang tiba seawal 6.00 pagi demi mendapatkan nombor giliran, terpaksa pulang dengan hampa apabila 15 minit pejabat di buka nombor giliran telah habis.

“Beratur jam 6 pagi. Kaunter buka jam 8.00. Jam 8.15 pagi nombor dah habis. Sehari 90 nombor je. Kena beratur jam 2 atau 3 pagi katanya.. Baik pacak khemah depan kaunter je.” Tulisnya

Melihat video berkenaan kedengaran pegawai tersebut memberitahu kepada orang ramai, kuota bagi pelanggan yang datang semasa pada hari biasa adalah lebih kurang 100 lebih dan urusan di kaunter pula dalam tempoh satu jam diperuntukkan untuk 10 orang pelanggan.

“Appointment, selalunya 90 lebih. Satu jam 10 orang. Okay ya. Walk-in ya selalunya kalau weekdays 100 lebih, lebih kurang.” Ujarnya

Letih la camni.. kena perbaiki kaedah yg lebih baik utk rakyat. @Jabatan Imigresen Malaysia @IMIGRESEN_MALAYSIA @Jabatan Imegresen malaysia

Melihat rakaman berkenaan, ramai berkongsi pelbagai pendapat dan ada juga yang meluahkan rasa simpati terutama golongan warga tua yang beratur lama dari awal pagi demi mendapatkan nombor giliran namun terpaksa pulang dengan rasa kecewa dan letih menunggu.

“Kesian pakcik makcik beratur jauh. Akhirnya nombor tak ada. Buka lah satu pusat atau laluan khas untuk warga tua, kesian dia orang.”

“Biasa lah.. 10 kaunter 3 je yang buka.” Komen mereka

Video yang dikongsikan mendapat perhatian dan tumpuan orang ramai, Murai MY menjengah ke ruangan komen dan mendapati rata-rata warganet turut berkongsi pengalaman sama yang pernah dilalui mereka.

“Dah kena dah sabtu dan ahad lepas dekat UTC Sentul.. Lagi beberapa langkah je nak sampai kaunter nombor.. Boleh pula nombor dah habis.. Frust betul..”

“Ipoh pun sama, nombor cepat habis. Lebih macam ni, walaupun nombor dalam 200 sehari tapi banyak orang nak buat. Dulu 2 tempat, sekarang dekat UTC je.”

“Sama dengan pejabat imigresen Kuching. Dah sampai sana pukul 9 pagi. Bila giliran kita ikut nombor pukul 11.35, lepas tu dia orang kata datang balik pukul 2 selepas waktu rehat.” Kongsi warganet

Muatnaik pengguna pemilik video ini juga mencetuskan bualan panas dikalangan warganet dan masing-masing menyuarakan pandangan mereka di ruangan komen.

“Tak ada sesiapa pun yang nak atasi masalah ni. Harap kerajaan @anwaribrahimofficial ambil maklum.”

“Semua imigresen macam ni.. Harap pihak kerajaan boleh menyelesaikan masalah ni. Dah lama berlaku bukan baru.”

“Menteri Datuk Seri @SaifuddinNasution kami harapkan ada penambahbaikan dalam masa terdekat..” Komen mereka

Rata-rata ramai yang berharap kerajaan baru di bawah pimpinan Datuk Seri Anwar Ibrahim dapat menyelesaikan masalah ini dengan kaedah serta sistem yang lebih baik dari sebelumnya. Apa pandangan anda tentang isu ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rindu Paling Sakit..”- Noorkhiriah Luah Rasa Sebak Ziarah Pusara Arwah Bapa

Pelakon, Noorkhiriah menerusi hantaran di Instagram meluahkan rasa sebak ketika menziarahi pusara arwah bapanya, Allahyarham Ahmad Shapie di kampung halaman.

Menurut Noorkhiriah, orang luar sentiasa melihatnya bergelak ketawa, namun dia akui ‘tumpas’ apabila melibatkan rasa rindu kepada arwah bapanya.

“Orang selalu nampak akak gelak. Tapi bila part ni akak kalah. Rindu paling sakit. Ayah adalah lelaki pertama yang tak pernah sakitkan hati anak dia.

Sangat betul dik. Masa ni empangan akak pecah. Hari lahir ayah 3/12  baruni. Semua anak-anak balik. Genap 69 tahun kalau ayah akak masih ada.”-Tulis Noorkhiriah

Akui rasa puas dapat mencium batu nisan bagi mengubat rindu terhadap arwah bapanya. Noorkhiriah turut menitipkan pesanan buat orang ramai untuk menjaga ibu bapa dengan baik ketika mereka masih hidup serta mendoakan buat mereka jika sudah tiada.

“Cium batu nisan pun akak dah rasa puas sangat. Sakit rindu ni. Sakit sangat. Semoga Pak tenang kat sana.

Pada yang masih ada keduanya jagalah elok-elok. Pada yang dah takde jangan sekali lupa doakan ye.”-Titip Noorkhiriah


‘Malasla nak bernafas’- Aksi Da’i Syed dan Isterinya Buat Peminat Broken

Baru sahaja selesai resepsi perkahwinan, pasangan ini bergerak terus ke Sabah atas urusan kerja yang perlu dihadiri, namun sepanjang keberadaan mereka disana , membuatkan para peminat mereka cair dan ada juga ‘broken’ melihat mereka yang begitu romantis.

Menerusi perkongsian video, Da’i Syed dan suri hatinya, Hana Ismail dilihat gembira menaiki trak dan duduk bersebelahan sambil ditiupi angin. Mereka menikmati pemandangan di Sabah dan kelihatan ‘sweet’ bersama-sama.

Rata-rata warganet member reaksi dan komen positif yang mendoakan mahligai mereka terbina hingga ke jannah dan ada juga peminat Da’i Syed yang berseloroh seakan mereka kecewa.

Sekadar info, Syed atau nama sebenarnya, Syed Shah Iqmal Syed Mohammad Shaiful bertunang dengan Nurulhana Ismail pada 16 November, baru-baru ini.

Perkenalan pasangan merpati dua sejoli itu berlaku dalam masa singkat apabila disatukan oleh Umie Aida selepas Syed meluahkan rasa suka terhadap Hana


“Tolong Hormat Yang Single”- Babak ‘Sweet’ Shukri Yahaya & Isteri Buat Netizen Tak Keruan

Mohd Shukri bin Yahaya atau lebih dikenali sebagai Shukri Yahaya merupakan seorang pelakon dan pengarah lelaki Malaysia. Dia memulakan kerjaya lakonannya pada tahun 2011 setelah bakatnya dicungkil oleh pengarah Osman Ali menerusi filem Jiwa Taiko.

Tular di media sosial tiktok video Syukri dan isteri sedang bermesra di live isterinya. Video tersebut telah menyebabkan peminat tak keruan melihat babak sweet mereka berdua.

sweetnye 😘😍 #syukriyahya #tyaadnan #sweet #husbandwife #fyp #fypシ゚viral #fypシ #fyppppppppppppppppppppppp

♬ bunyi asal – Syukri&tya 💚 – Syukri&tya 💚

Menerusi video yang dikongsi di tiktok oleh akaun @syukritya_, isterinya Tiya sedang live menyapa suaminya seusai saja melihat suaminya di hadapannya. Shukri dengan spontan mencium isterinya semasa bersiaran live sebelum dia keluar.

Menjengah keruangan komen, ramai netizen tak keruan selepas melihat adegan mereka berdua. Ada juga yang meminta mereka agar menghormati netizen yang single dan belum mempunyai pasangan hidup.

maaf berkomen…tolong hormat yang single ye…😅😅😅

first time artis buat aku pecah kan telefon aku sendiri.

Murai MY tertarik dengan komen yang mengatakan mereka menyesal membuka aplikasi tiktok pada ketika itu kerana video tersebut merupakan video yang pertama lalu di tiktok. Ada netizen yang menyindir orang yang single pasti badmood selepas melihat video itu.

terhibur baca komen…bertabahlah yang single mingle

aku baru bukak tiktok harini :’) first video yang ni muncul terus aku off handphone

Sekadar info, Shukri berkahwin dengan bekas pelakon, Siti Nurfatihah “Tya” Adnan pada 20 November 2015 dan menimang cahaya mata pertama mereka, Aaira Ameena pada 24 Ogos 2016. Mereka dikurniakan cahaya mata kedua, Maleeq Miqayl yang dilahirkan pada 20 Julai 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Salah Faham? Izara Aishah Terkejut Baca Komen Netizen Mengenai Imej Solehah

Kecantikan semula jadi Izara Aishah membuatkan kaum hawa sendiri berasa terpegun, apatah lagi penampilan pelakon ini sering mencuri perhatian pencinta fesyen.

Baru-baru ini Izara menghadiri festival fesyen Islam sambil mengenakan busana muslimah yang mewah dan elegan hasil sentuhan unik Rizman Ruzaini, momen tersebut dikongsikan pelakon ini dengan memuatnaik video di akaun TikTok nya.

Rata-rata ramai yang melihat video tersebut memuji kecantikan Izara persis orang arab, dan ada juga yang memberi komen tentang penampilan fesyen pelakon ini diruangan komen.

“Suka dengan stail, longgar dan cantik tanpa perlu menampakkan bentuk badan.”

“Ya Allah lawa macam arab arab.” Puji warganet

“Dia setakat ni tak pernah lagi duk pakai baju ketat. Semua baju dia longgar walaupun tudung tu singkat.. Suka sangat tengok.. Bentuk badan tak nampak.”

“Makin tutup semua, makin nampak ‘class’. Suka teruk.”

“Ya Allah, dia ni lawa betul ya. Muka macam arab gitu.”

Different sides -When working and off work.

Namun dalam banyak-banyak komen warganet terdapat satu komen dari pengguna media sosial yang menarik perhatian lensa Murai, apatah lagi komen individu tersebut mendapat respon balas dari Izara sendiri.

“Harap-harap pereka yang ada dekat Malaysia ni rosakkan imej solehah sebenar pada Izara.” Komen pengguna media sosial

Melihat reaksi Izara menerusi perkataan dan emoji di ruang balas tersebut, membuatkan komen tersebut menjadi tumpuan. Namun ramai yang bersependapat bahawa individu berkenaan ada tertinggal satu perkataan lalu menyebabkan salah faham.

“Banyak kali nak faham kan.. tertinggal satu perkataan.. “TAK”.. Mungkin kot..”

“Rasanya macam tertinggal perkataan ‘tak’ sebelum ayat ‘rosakkan imej solehah’ kan? Ghisau.” Komen warganet

Respon dari selebriti serta orang ramai membuatkan pemilik komen tersebut sedar akan kesilapannya dan mengakui tertinggal satu perkataan ketika menulis komen berkenaan.

“Haa lah tinggal “tak” patutlah Izara “😳”

Tu lah tinggal “tak” tu patutlah orang salah faham.” Balas pemilik komen berkenaan

Apa pun, kejelitaan Izara Aisyah memang membuatkan orang ramai terpukau melihatnya. Cantik betul!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Risau Baju Tu Terbuka”- Netizen Kecam Pakaian Anak Kak KM

Pemilik pengusahaan jamu Sweet Dara Kak KM atau nama sebenar Liana Rosli yang cukup terkenal dengan caranya mempromosikan jamu yang dijualnya.

Baru-baru ini tular di tiktok, video anaknya yang sedang menyanyi di sebuah majlis dan video tersebut telah menarik perhatian warganet.

❤ #KakKMBukanBiasa2 #fyp #KakKMTakTumpangPopularitiOrangLain

♬ original sound – sweetdara.selangor.nafie – sweetdara.selangor.nafie

Dalam video yang dikongsi oleh @sweetdara.selangor.nafie, anak perempuan Kak KM iaitu Nabila berpakaian serba putih sedang asyik bernyanyi lagu dari Dato Siti Nurhaliza yang berjudul ‘Aku Cinta Padamu’. Kak KM sempat mengusik anaknya dengan bertanyakan cinta kepada siapa dan mencari kekasih anaknya.

Cinta pada siapa tu? Mana pakwe dia ha?- tanya Kak KM

Hasil tinjauan Murai MY, ramai yang mengecam pemakaian anaknya yang agak seksi dan terdedah. Ada juga yang mengatakan pakaian tersebut tidak cukup kain dan menyindirnya .

Apa-apapun, kita doakan yang terbaik untuk semua dan sentiasa di bawah lindungan Allah S.W.T.


[VIDEO] Siti Nurhaliza Kongsi Video Muay Thai, Tapi Lain Yang Jadi?

Penyanyi tesohor negara, Datuk Seri Siti Nurhaliza berkongsi momen lucu ketika membuat persediaan untuk showcase beliau yang bakal berlangsung selama dua hari di Pusat Konvensyen Antarabangsa Persada Johor.

Menerusi video yang dimuatnaik di Instagram, dapat dilihat Siti Nurhaliza atau mesra disapa sebagai TokTi sedang menjalani latihan Muay Thai sebagai persediaan stamina, namun telah “diganggu” oleh anak perempuannya, Aafiyah yang sempat melakukan tutorial mekap.

“Bila ibu sibuk nak MuayThai, Aafiyah sibuk nak join sama..Inilah hasilnya ye.. 😅🤣 MuayThai VS Makeup tutorial ghituu.. Persediaan stamina untuk 2 hari showcase di Persada Johor.”-Tulis Siti

A post shared by Siti Nurhaliza Tarudin (@ctdk)

Tinjauan Murai MY di ruangan komen mendapati, rata-rata peminat meluahkan rasa lucu melihat gelagat Aafiyah yang mahu ‘mencelah’ dalam rakaman video, malah ramai yang rasa kagum melihat Siti yang rajin bersukan.

“Hahhaa lucu banget Aafiyah.”-Melly Goeslaw

“Kak iti punya posture bila throw punch and kick, PERFECTO 👌🏽🔥.”-Alif Satar

“Inilah dia Siti..Rajin bersukan..Positif selalu. Kena follow.”-Sharifah Shahirah

“Hahaha ibu nak video muay thai training feat Aafiyah make up tutorial 😂😂.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Eizlan Mahu Bongkar Isu Penyelewengan Orang Kuat FINAS? Azhar Sulaiman Tampil Beri Pendapat

Baru-baru ini, pelakon Datuk Sri Eizlan Yusof dilihat mempersoalkan projek Pameran Hantu Filem anjuran Persatuan Pengarah Filem Malaysia (FDAM) yang dikatakan menelan kos sehingga puluhan ribu ringgit.

Perkara tersebut turut mendapat reaksi oleh pelakon, Azhar Sulaiman menerusi hantaran yang sudah dipadam di Instagram, menyifatkan rakan-rakannya itu telah membuat pilihan untuk berperang dengan FDAM.

“Nampaknya dua kawan mami ni telah pilih untuk berperang dengan FDAM & boss nya. Industri kita kecil.”-Tulis Azhar

Dalam pada itu, pelakon filem Rompak ini turut menitipkan harapan agar perkara sedemikian dapat diselesaikan secara senyap di antara mereka.

“Bila berperang, kita juga kena bersiap sedia untuk kita mungkin akan mati juga.

How i wish perkara sebegini diselesaikan secara senyap-senyap di antara you all semua.”-Tulis Azhar

Eizlan Yusof menerusi hantaran di Instagram dilihat telah membuat laporan polis di balai polis Ampang serta menitipkan harapan agar pihak berkuasa dapat melakukan siasatan terhadap isu tersebut.


Influencer Ms Puiyi Tukar Kerjaya, Henti Jadi Bintang Onlyfans?

Ms Puiyi atau nama sebenar Siew Pui Yi merupakan pempengaruh yang sensasi di media sosial, wanita seksi ini cukup terkenal dengan menghasilkan konten-konten yang seksi di laman sesawang OnlyFans.

Pada Awal Disember ini, Puiyi telah mengumumkan pengundurannya dari menjadi bintang OnlyFans dan memilih untuk melebarkan sayap dalam bidang muzik sebagai Dj. Hal tersebut dikongsikan menerusi laman Twitter nya.

“Saya secara rasminya berhenti OnlyFans (OF) dan beralih ke laluan kerjaya yang baru dalam industri muzik dan memulakan kerjaya sebagai DJ.” Ciap Puiyi

Dalam pada itu, bekas bintang onlyfans ini juga menitipkan ucapan terima kasih kepada peminat setia yang banyak memberi sokongan kepadanya selama ini.

“Terima kasih kepada peminat saya kerana menyokong sepanjang perjalanan.” Ciapnya

Melihat pengumuman Puiyi di Twitter, peminatnya memberi komen diruangan balas ciapan, rata-rata ramai yang memuji pilihan kerjaya baru Puiyi dan mendoakan kejayaannya dalam bidang muzik.

“Tahniah dan secara peribadi saya bangga dengan anda. Semoga berjaya dalam segala urusan anda.”

“Doakan anda yang terbaik dan sokong anda.”

“Tahniah dan keputusan ini sangat sesuai untuk anda.” Ciap mereka

Sekadar info, Ms Puiyi bukan saja seorang pempengaruh malah juga seorang usahawan wanita yang berjaya dan memiliki perniagaan kecantikannya yang tersendiri. Kini wanita seksi ini memilih industri muzik dan mengembangkan bakat seni dengan memulakan kerjaya dj.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


AirAsia x Visit Victoria: 6H4M Di Melbourne, Jom Pergi Tempat Percutian Menarik Ini

Melancong ke mana kita kali ini? Adakah Melbourne yang kamu fikirkan? Kalau ya, ohhh kita sama kerana penulis baru sahaja pulang dari Melbourne dan macam-macam benda ingin dikongsikan kepada pembaca semua.

Penulis ke sana selama 6 hari 4 malam, jadi bayangkan saja bertapa banyak tempat pelancongan yang sempat penulis kunjungi.

Sebelum penulis kongsikan lebih banyak tentang tempat menarik yang penulis pergi, nak beritahu bahawa AirAsia X telah membuka laluan penerbangan ke Australia, selepas dua tahun berehat akibat pandemik Covid-19.

Tidak hanya Melbourne, AirAsia X turut membuka laluan ke Sydney, Perth dan Auckland, New Zealand melalui Sydney. Jadi, kamu yang dah ‘gatal’ kaki nak melancong, inilah masanya.! Harga AirAsia tak perlu cakap, berpatutan dan kalau ada promosi, berbaloi-baloi.

Jadi, kita tunggu apa lagi. Mari mulakan perjalanan yang tidak akan dilupakan ini.

Perjalanan 8 jam tentu sekali memenatkan, dengan berdepan pegawai imigresen satu pengalaman yang tidak dapat dilupakan. Tetapi sebaik sahaja melangkah keluar, penulis terus rasa teruja melihat warga tempatan di sana. Orang kulit hitam, putih dan pelbagai lagi etnik membuatkan penulis sedar dari mimpi yang penulis sekarang berada di Melbourne. (dua tahun tak melancong ke negara luar)

Rasa penat terus hilang bila penulis disediakan secawan kopi latte dan coklat panas dari penganjur Visit Victoria dan AirAsia. Cukup mengasyikkan rasa kopi latte yang panas dengan cuaca sejuk Melbourne.

Keluar dari lapangan terbang, penulis menaiki bas mini dari Explore Australia yang akan membawa penulis dan rakan media lain mengelilingi pelosok Geelong, Sorrento, Mornington Peninsula dan Melbourne.

Perjalanan yang memakan masa sekitar 45 minit akhirnya tiba di lokasi pertama iaitu Geelong Waterfront. Walaupun mentari terik di atas kepala tetapi cuaca sejuk berangin Geelong ini tidak membuatkan penulis rasa hangat sekali.

Untuk menikmati keindahan Geelong Waterfront, kamu kena berjalan sambil menghirup udara segar. Di sepanjang perjalanan, kamu dihidangkan dengan kapal mewah, air pantai yang mendamaikan, warga tempatan yang berlibur sesama mereka dan haiwan peliharaan, ferris wheel dan replika ‘orang’.

Nak cerita, replika ini diperbuat daripada tiang kayu lama dari jeti Yarra Street yang dirobohkan, Geelong Bollards adalah sejarah visual bandar.

Dicipta oleh artis tempatan Jan Mitchell, terdapat lebih 100 daripada watak-watak berwarna-warni menyusuri laluan sepanjang 3 kilometer di sepanjang Corio Bay. Dan setiap bollard menceritakan kisah tentang orang yang memainkan peranan dalam sejarah bandar.

Selepas itu, kami dibawa untuk ‘berentap’ dalam sukan golf. Hah, ada bakat bermain golf? Inilah masanya nak asah bakat yang tersembunyi selama ini. Kalau datang bercuti seisi keluarga kena cuba meluangkan masa bermain golf di sini.

Curlewis dianggap sebagai salah satu padang golf awam yang paling progresif dan menarik di Australia dan ia disenaraikan dalam 50 padang golf terbaik di Australia.

The Range @ Curlewis terdapat 18 bay untuk bermain golf, akademi mengajar, padang Mini Golf dua tingkat serta tempat makan sepanjang hari. Mini Golf diserikan dengan desiran air, batu dan terowong sambil kamu mengharungi padang golf mini dua tingkat itu yang membuatkan kita leka bermain.

Selepas bermalam di R Hotel Geelong, sepatutnya kami dibawa menyaksikan hidupan liar seperti ikan lumba-lumba dan anjing laut, tapi memandangkan cuaca berangin yang tidak mengizinkan, pengalaman menaiki feri pula yang tempuh.

Merentas Sorrento menaiki feri membolehkan kamu menikmati keindahan lautan Sorrento yang membiru sambil menghirup udara segar satu pengalaman yang tidak dapat dilupakan. Sebuah feri dengan muatan berat boleh membawa kenderaan seperti bas mini, kereta dan motorsikal. Jadi, ke mana kita kali ini?

Perjalanan kira-kira 40 minit, kami sampai ke destinasi pertama Arthurs Seat Eagle. Menaiki gondola naik ke ketinggian Mornington Peninsula dengan pemandangan indah merentasi Port Phillip Bay ke arah Melbourne, sekitar pantai dan seterusnya.

Dinamakan sempena penghormatan kepada burung helang, pengalaman melalui kawasan yang penuh dengan sejarah dan dikelilingi alam sekitar. Meluncur dan melepasi pokok di dalam kabin yang selesa dengan cuaca dngin mengasyikkan, cukup menyeronokkan sekali.

Nak beli tiket atau pertanyaan lanjut, lawati laman web mereka.

Bila seharian berjalan menikmati keindahan, makanan yang sedap, badan pun mula terasa tidak ‘sedap’, pssttt.. nak beritahu Melbourne ada kolam air panas yang bikin penulis lemah longlai.

Peninsula Hot Springs bukan kolam air panas yang biasa-biasa, kerana di sini macam-macam aktiviti boleh kamu lakukan. Merupakan kolam air panas semula jadi dan spa di siang hari yang memenangi anugerah, hanya 90 minit dari Melbourne. Air mineral semula jadi mengalir ke dalam kolam dan mandian peribadi di oasis, ia juga menyediakan persekitaran yang indah untuk bersantai dan rejuvenasi.

Nasihat DIVA, kalau datang berkunjung ke sini, kena habiskan satu hari untuk menikmati setiap pengalaman baru yang disediakan.

Klik link ini untuk mengetahui lebih lanjut tentang kolam air panas.

Selepas bermalam di Rye Hotel, hari ketiga, penulis dan rakan media lain akan ke bandar Melbourne pula. Dah kata pergi Melbourne, jangan dilupa dengan bandar yang penuh dengan seni jalanan berwarna-warni, yang memberi kebebasan kepada rakyatnya untuk bersuara.

Di Melbourne, terdapat pelbagai tempat menarik, tetapi dua yang ingin highlight adalah Brighton Bathing Boxes dan South Melbourne Market Tour.

Pelik kalau tidak ke tempat popular yang sangat #InstagramWorthy iaitu Brighton Bathing Boxes. Pondok rumah yang berwarna-warni yang menceriakan hari kita sambil menikmati udara dan air laut segar.

Mungkin ada di antara kita yang pernah datang ke sini, tapi tahu tak kisah di sebalik pondok rumah tersebut?

82 pondok kayu yang dibina pada awal 1900-an, masih mengekalkan ciri-ciri seni bina zaman Victoria dengan rangka kayu, papan cuaca dan bumbung besi beralun. Tetapi diubah sedikit dengan ciri-ciri hiasan artistik dan berwarna-warni pemegang lesen individu.

Katanya lagi dengan hiasan tersendiri, pondok-pondok itu menjadikan tepi laut Brighton sebagai pemandangan pantai ikonik yang boleh dikenali serta-merta yang boleh berubah mengikut musim, cahaya dan warna.

Makanan laut segar, aneka kekacang organik, keju berlemak yang turun menurun, aneka pastri yang panas dari ketuhar, wain organik, jenama pakaian tempatan dan macam-macam lagi, semuanya ada di South Melbourne Market.

South Melbourne Market terletak di tepi jalan Cecil dan Coventry berusia lebih 150 tahun. Mempunyai kira-kira 150 gerai yang dioperasi pernigaan kecil, pasar ini menjual pelbagai jenis barangan Australia yang asli, seperti pakaian, barang kemas, buahan-buahan, makanan kering dan ikan.

Di luar pula tersedia gerai yang menjual pelbagai hidangan panas yang cukup menyelerakan. Gerai ini sentiasa sibuk melayan pelanggan tempatan dan pelancong yang ingin mencuba makanan mereka. Memang tak menang tangan melihat mereka bekerja.  DIVA sempat makan tengahari di Claypots Evening Star, hidangan panas makanan laut segar dalam kuantiti besar yang mengenyangkan sekali.

Pasar dbuka pada 8 pagi, ditutup pada 2 petang Rabu, 6 petang Jumaat dan 4 petang pada hujung minggu. Ia ditutup pada hari Isnin, Selasa dan Khamis.

Di Melbourne, kami menginap di Rendezvous Hotel. Nak tahu hotel dibina pada tahun 1913 sebagai Kelab Pengembara Komersial, Rendezvous Hotel Melbourne ialah bangunan tersenarai warisan yang telah dipulihkan dengan teliti kepada kemegahan asalnya. Terletak di tengah-tengah Melbourne, Rendezvous Hotel terletak betul-betul di stesen Flinders Street, kedai-kedai, kafe dan restoran. Memang senang nak ke sana sini bila menginap di hotel ini.

Sebelum ini, kami menaiki bas mini ke setiap lokasi tarikan pelancong, kali ini berjalan kaki pula. Aktiviti pagi yang disediakan oleh Visit Victoria ialah melihat sisi Melbourne dengan dekat sekali, orang kata ‘travel like a local’ kita cuba kenali mereka.

Bandar Melbourne juga menempatkan muzium, teater, bar, kedai dan kafe. Susun atur grid Melbourne menjadikannya bandar yang mudah dilayari dengan kebanyakan tarikan dalam jarak berjalan kaki. Pilihan pengangkutan termasuk kereta api, tram, bas atau basikal. Tetapi DIVA dan beberapa rakan media lain telah memilih untuk berjalan kaki bagi merasai suasana orang tempatan di sini.

Jika kamu memilih untuk berjalan kaki, kamu boleh mengikuti lawatan Lanes and Arcades, Coffee Lover Walk dan Melbourne Street Art.

Untuk Lanes and Arcades, pengenalan unik kepada budaya laluan lorong Melbourne dengan lawatan rahsia yang tersembunyi. Di sini, kamu boleh lihat beberapa seni awam yang terkenal di bandar dan pelajari sedikit sejarah Melbourne yang menarik sepanjang perjalanan.

Sambil meneroka lorong Melbourne, kita akan mengharungi kafe-kafe aesthetic yang memikat mata. Inilah masanya untuk mencuba sendiri kopi terbaik, berbual tentang pembuatan kopi dengan barista, malah mengetahui lebih mendalam akan budaya kopi di Melbourne.

Berjalan lagi, kamu dapat menempuhi perjalanan seni jalanan yang cukup hype di Melbourne. Nak tahu, ada sesetengah jalan membolehkan kamu bebas melakar apa sahaja buah fikiran, dan ada juga terhad untuk artis yang berlesen. Menerusi lawatan ini, kamu dapat temui artis yang terbabit, apakah aspek teknikal yang disertakan dalam lukisan semburan, seni stensil dan tampalan. Malah, apakah peranan penting yang telah dibuat oleh artis, menjadikan Melbourne sebagai salah satu destinasi terpenting dalam dunia seni jalanan.

Asyik bercerita tentang tempat tarikan pelancong, di mana pula restoran, atau tempat-tempat makan yang best di Melbourne. Nantikan artikel seterusnya. Memang tak rugi melancong ke Melbourne melalui AirAsia X.

Nak buat tempahan tiket atau mengetahui info lanjut penerbangan ke Melbourne, klik www.airasia.com. Selamat Melancong!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Agaknya Apa Khabar ‘Anjali’ Kuch Kuch Hota Hai? Katanya Makin Cantik & Tinggal Di Luar Negara…

Bila dah dewasa, wajahnya pun dah macam Kajol pula. Peminat filem blockbuster Bollywood, Kuch Kuch Hota Hai pasti familiar dengan watak kanak-kanak ‘Anjali’. Walaupun filem ini ditayangkan pada 24 tahun yang lalu, tak dinafikan Anjali masih lagi popular sehingga sekarang.

Anjali atau nama sebenarnya Sana Saeed, kini berusia 33 tahun dan telah menjadi seorang wanita yang memiliki rupa paras yang cantik serta bakat yang luar biasa.

Sekadar info, Sana bukan sahaja aktif sebagai seorang pelakon dari sejak kecil lagi. Malah dia turut aktif dalam bidang pengacaraan dan peragaan.

Karier Sana sebagai seorang pelakon bermula ketika dia berusia 8 tahun lagi apabila mula membintangi filem pertamanya iaitu Kuch Kuch Hota Hai. Selepas daripada filem tersebut, dia turut membintangi filem hit lain seperti Badal, Har Dil Co Pyar Karega dan School of The Year.

Manakala bidang pengacaraan pula, Sana pernah menjadi hos rancangannya sendiri iaitu MTV Splitsvilla Sexy Sana Show pada tahun 2013.

Pendidikan Sana pula, pelakon ini mempunyai kelulusan Ijazah Sarjana Muda dalam jurusan perdagangan dan menetap di Mumbai, India. Dan kini dia telah berpindah sementara ke Los Angeles untuk melanjutkan pelajaran dalam bidang pembuatan filem dan lakonan di New York Film Academy.

A post shared by Sana Saeed (@sanaofficial)

Sejujurnya Cik Murai memang kagum dan bangga dengan Sana, walaupun bergelar sebagai pelakon dia tetap mementingkan pelajarannya. Hebat!


Suami Puji Lakonan Ummi Nazeera, Yakin Isteri Akan Dapat Anugerah

Suami kepada pelakon wanita , Ummi Nazeera iaitu Izzar Anwari berkongsi scene isterinya dalam sebuah drama terbaharunya iaitu Rindu Kasih yang masih dalam tanyangan di TV3. Video yang dikongsikan oleh suami pelakon tersebut mendapat pelbagai reaksi warganet Tiktok.

Video yang dikongsi di akaun Tiktok Izzar memaparkan lakonan Ummi Nazeera yang menyerang ibu mertuanya dan disaksikan oleh suaminya yang dilakonkan oleh Izzue Islam. Babak tersebut mendapat pujian oleh warganet kerana bersesuain dengan watak yang diberi kepada Ummi.

Sebalik itu, Izzar juga puji dengan lakonan isterinya dan memberikan satu kapsyen khas untuk isterinya.

“Benda boleh gaduh, buat apa nak baik2? Dari seorang yang baik innocent, terus meletup disebabkan oleh dendam kesumat orang lain. Kesian Salina. Kalau ini tak menang anugerah pelakon wanita terbaik tahun depan, korang cakapla kat saya. Saya sendiri yang akan buat award tu kasi kat dia. p/s : Macam lebih 10 minit scene ni sahaja. Editor pun mesti taknak cut banyak2 takut terlepas intipati2 penting. Terbaik editor @Nazeera Ummi“

Benda boleh gaduh, buat apa nak baik2? Dari seorang yang baik innocent, terus meletup disebabkan oleh dendam kesumat orang lain. Kesian Salina. Kalau ini tak menang anugerah pelakon wanita terbaik tahun depan, korang cakapla kat saya. Saya sendiri yang akan buat award tu kasi kat dia. p/s : Macam lebih 10 minit scene ni sahaja. Editor pun mesti taknak cut banyak2 takut terlepas intipati2 penting. Terbaik editor @Nazeera Ummi #fyp #rindukasih

Rata-rata netizen memberi komen yang positif tentang watak yang dibawa oleh Ummi keran ia sangat terkesan kepada penonton dan juga ada yang membuatkan air mata mereka mengalir.

Sekadar info, Ummi akhiri zaman solo dengan seorang doktor iaitu Dr Izzar pada tahun 2017. Pasangan ini dikurniakan dua cahaya mata yang diberi nama Ayra Aneesah dan Aysha Arsylia.


Video Izzue Islam Sambut Isteri Di Hospital Buat Peminat Terharu

Muhammad Izzul Islam Mazlan atau lebih dikenali sebagai Izzue Islam merupakan seorang pelakon, penyanyi dan pengacara lelaki Malaysia.

Tular di tiktok video Izzue menyambut isterinya di hospital yang dikongsikan oleh akaun tiktok @IzzueIslam. Video tersebut telah menjadi perhatian peminat apabila melihat Izzue yang setia menanti isterinya.

Nyawa❤ #izzueislam #awinnurin #fyp #foryou #foryoupage #fypシ #masukberanda #foryou #masukberandafyp #masukberandafyp #masukfyp #masukberandagak #berandagak #berandafyp #berandafypシ

♬ original sound – 𝐼𝓏𝓏𝓊𝑒𝐼𝓈𝓁𝒶𝓂 – 𝐼𝓏𝓏𝓊𝑒𝐼𝓈𝓁𝒶𝓂

Menerusi video yang dikongsi, Izzue kelihatan begitu gembira apabila melihat isterinya kembali ke wad asal selepas menjalani rawatan. Isterinya, Awin Nurin mengukir senyuman sebaik sahaja melihat suaminya menunggu ketibaannya. Izzue menggengam tangan dan mencium isterinya sebagai tanda kasih dan sayangnya terhadap isterinya. Satu kapsyen di tulis dalam video tersebut. Tulisnya:

Hubungan akan kekal bila rasa sayang lelaki melebihi rasa sayang wanita

Menjengah ke ruangan komen video yang dikongsi, ramai peminat yang terharu dengan cara Izzue melayani dan menyayangi isterinya. Peminat turut mendoakan kebahagiaan dan dikurniakan malaikat kecil buat mereka berdua.

bahagia tengok izzue dengan awin bahagia korang sweet sangat-sangat, rasa sangat dihargai…semoga ade kebahagiaan buat saya macam tu jugak amin😢

semoga kalian kekal bahagia hingga akhir hayat Dan dikurniakan cahaya Mata satu masa nanti

susah nak jumpa laki macam nie..moga kekal bahagia utk korang🤲🤲

Murai My mendoakan agar hubungan yang dibina Izzue dan Awin akan berkekalan hingga ke syurga dan sentiasa bahagia dunia akhirat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Yang Tegur Mahu Lihat Kembali Berhijab , Respon Uqasha Senrose Memang ‘Win’!

Pelakon, Uqasha Senrose mencuri perhatian peminat selepas berkongsi foto lamanya di media sosial.

Menerusi hantaran di Instagram, Uqasha meluahkan rasa terhibur selepas pendandan rambut terkenal, RidzOkumura telah memuatnaik kembali foto lamanya secara senyap.

“Hahaha abang @ridzokumura! Senyap-senyao dia post pic lama yang konon-konon mulut tu manja sangat la tu. Hahaha. I miss my black thick hair! .”-Tulis Uqasha

Walaubagaimanapun di ruangan komen, seorang netizen ini menyatakan bahawa rambut Uqasha sememangnya cantik serta mahu melihat Uqasha kembali memakai hijab.

“Salam, Cantiknya rambut Uqasha, nak tengok Uqasha berhijab nanti, lagi cantik, gitu  ❤❤❤😍😍.”-Komen netizen

Uqasha dilihat membalas komen netizen berkenaan dengan menitipkan ucapan terima kasih di atas doa dan teguran yang sangat menjaga hatinya.

“InsyaAllah tq atas doa mu, mana tahu terbuka hati dengan teguran yang sangat menjaga hati. Tq my dear ❤.”-Balas Uqasha

Sekadar info, Uqasha Senrose telah berkahwin dengan Kamal Adli pada November tahun lalu. Pasangan ini telah dinikahkan oleh bapa pengantin perempuan, Nik Sen Mat Ripin di sisi jurunikah Tuan Izzudin Hj Abdul Mutalib dalam sebuah majlis pernikahan yang tertutup.


Fahmi Fadzil Jawab Panggilan Masa Sidang Media, Undang Respon Campur Baur Netizen?

Tular sebuah rakaman Menteri Komunikasi Digital, Ahmad Fahmi Mohamed Fadzil semasa sidang media di Kementerian Komunikasi dan Multimedia yang berlangsung di Putrajaya baru ini menjadi tumpuan dan bualan panas dikalangan warganet.

di laman Twitter dan juga YouTube Malaysia Gazette.

Rakaman video yang tersebar di YouTube Malaysia Gazette dan juga Twitter memaparkan gelagat Fahmi Fadzil menerima panggilan dari Pejabat Perdana Menteri (PMO) semasa sedang berucap di sidang media kementeriannya.

Yang Amat Berhormat Perdana Menteri ada sidang media jam 3.

I don’t think I’m needed there. Tapi let me just.. I’m sorry this is very embarrassing.

Hah. Really? Now? Oh, I have to go. Okay okay.” Ujarnya

Video yang tular itu mendapat pelbagai kiasan warganet bagi menggambarkan respon serta pandangan mereka di media sosial, tatkala melihat gelagat Fahmi Fadzil ketika menjawab panggilan telefon dari Pejabat Perdana Menteri.

“Jawab telefon lagi penting untuk urusan rasmi. Lebih baik daripada liputan media berlambak, kerja tak jalan. Memang jenis buat kerja menteri ni.”

“Tak apa YB Fahmi Fadzil proses pembelajaran sebagai menteri baru.”

“Lucu bila lihat respon dia.” Komen warganet

“Adegan jawab telefon masa sidang media ni dah jadi ‘trend’ kerajaan sekarang erk..”

“Hehe dah macam pernah tengok adegan jawab telefon masa nak sidang media. Apa-apa pun tahniah YB, laksanakan tugas dengan adil, jujur dan kekalkan intergriti.”

“Dia seorang yang dinamik.” Komen mereka

“Aku perasan, sekarang kita ni selamba je angkat telefon masa tengah hadap benda penting (mesyuarat, sidang media, lain-lain). Aku tak rasa benda ni bagus.”

“Saya fikir reaksi dia sangat jujur dan benar. Saya suka @fahmi_fadzil pasal itu.”

“Agak-agak lah masa program nak jawab panggilan, tak profesional. Dia tu jadi contoh kepada rakyat.” Ciap warganet

“Jangan salah faham.. Mungkin ia betul-betul panggilan kecemasan.. Jadi husnuzon..”

“Menteri Komunikasi patutnya lebih cermat.” Ciap mereka

Sekadar info, Ketua Penerangan Parti Keadilan Rakyat (PKR) ini yang juga merupakan ahli parlimen Lembah Pantai, di pilih Datuk Seri Anwar Ibrahim menjadi anggota kabinet beliau sebagai Menteri Komunikasi Digital dalam kerajaan perpaduan dibawah kepimpinannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


YouTuber Korea Dicabul Ketika ‘Live’ Di India, Pelaku Ditahan Kemudian Dibebaskan?

Tular di media sosial baru-baru ini di mana seorang YouTuber Korea yang dikenali sebagai Mhyochi melalui pengalaman yang menakutkan ketika berjalan di sekitar Mumbai, India.

Mhyochi atau nama sebenarnya Park Hyojeong tidak menyangka dirinya dicabul seorang lelaki selepas menegur sapa individu tersebut ketika berjalan di sekitar komuniti bandar terkenal itu semasa melakukan rakaman siaran langsung.

Berdasarkan rakaman video yang dikongsikan di YouTube wanita ini, lelaki berkenaan bertindak mencumbu wajah YouTuber ini dan juga bertindak mengekori, menyoal nama serta meminta nombor telefonnya.

Hal tersebut mendapat perhatian ramai dan lelaki yang terlibat di tahan pihak berkuasa tempatan India.

Namun ketika Murai meninjau ke akaun Twitter YouTuber Korea hari ini, wanita ini memuatnaik gambar berita yang memaparkan mahkamah telah melepaskan pencabul dari tahanan dengan ikat jamin. Mhyochi menulis ciapan meluahkan rasa takut untuk keluar melakukan siaran langsung.

“Takut nak keluar siaran langsung hari ni. Adakah saya akan selamat?” Ciapnya

Ciapan YouTuber ini mendapat pelbagai respon serta pandangan dari warganet terutama dikalangan penduduk India.

Ada yang memberi kata-kata semangat, ada juga yang menitip pesan kepada wanita ini untuk keluar dari India dan ada juga yang memberi saranan destinasi yang selamat untuk dikunjungi.

“Lebih baik melawat ke India Selatan. Tinggalkan bandar sekarang.”

“Inilah India. Di mana lelaki yang memerintah = penjenayah.”

“Mungkin tiba masa untuk anda kemas beg anda dan keluar dari tempat itu.” Ciap warganet

“Undang-undang kami terlalu lemah.. Mahkamah pun tak mampu buat apa..”

“Jangan risau tentang mereka. Mereka tak akan boleh datang dekat anda.”

“Jangan risau, anda akan baik-baik saja. Kami semua bersama anda.” Ciap mereka

“Hey datang melawat Nepal. Masa terbaik untuk tinggal di Nepal, kalau anda suka keamanan.”

“Bawa satu penyembur lada dan juga botol dakwat dan serbuk cili!!”

“Tidak. Anda selamat sekarang. Jadi tetamu kami, datang ke Uttarakhand.” Ciap mereka lagi

Mengembara secara solo berisiko buat kaum hawa, wanita perlu berhati-hati dalam melindungi diri dari sebarang situasi yang tidak dijangka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Semoga Jodoh Kekal..”-Netizen Titip Doa Buat Zarina Anjoulie & Kekasih?

Baru-baru ini tular sebuah video di TikTok yang memaparkan seorang pelakon, Zarina Anjoulie bersama seorang jejaka misteri.

Menerusi video yang sudah dipadam di aplikasi TikTok, dapat dilihat Zarina atau lebih mesra disapa sebagai Anju bersama jejaka berkenaan dilihat berpegangan tangan di sebuah bilik pameran motosikal berkuasa tinggi.

Tinjauan Murai MY di ruangan komen mendapati, rata-rata netizen menitipkan doa buat Anju agar diberikan kebahagiaan yang lebih baik.

“Moga Anju dapat kebahagiaan yang lebih baik dan bimbing anju.”

“Perempuan kalau dapat lelaki yang baik, yang betul jalannya, InsyaAllah baik lah perjalannya. Semoga yang baik-baik je.”


3H2M Inap Di STEG KL, Banyak Aktiviti Best Yang Miss Murai Buat Di Tengah KL!

Rasanya bukan Cik Murai saja yang rasa rindu dan ‘gatal kaki’ nak berjalan, kamu pun mesti rasa benda yang sama kan? Disebabkan rasa nak bercuti makin meluap, Cik Murai pun ambil keputusan untuk staycation di tengah Kuala Lumpur. Tak terlalu jauh dan tak terlalu dekat, bolehlah untuk rehatkan minda dan badan daripada kerja.

Kebiasaannya untuk cari penginapan, Cik Murai akan utamakan hotel yang tidak terlalu over harganya, ada banyak fasiliti, mesra pengangkutan awam, dekat dengan tempat tarikan dan paling penting, makanan!

Dan penginapan terbaik selama 3 hari 2 malam (3h2m) yang pernah Cik Murai diami adalah di STEG KL. Nak tahu kenapa hotel butik ini best sangat, mari Cik Murai ceritakan di bawah;

Sekadar info, “STEG” telah diadaptasi daripada perkataan Sweden yang membawa maksud step (langkah). Bertempat di bangunan 12 tingkat di antara kawasan perumahan dan pejabat, STEG Hotel terletak hanya beberapa minit daripada Bukit Bintang Segitiga Emas, KLCC dan Pusat Dagangan Dunia (WTC).

Apa yang lebih menarik, STEG KL adalah sebuah hotel butik yang menggabungkan reka bentuk kotemporari dan warisan sejarah. Sesuai untuk mereka yang gemarkan tarikan vintaj dan rupa moden dalam satu masa.

Pada hari pertama, Cik Murai sampai ke STEG KL sekitar jam 4:30-5 petang memandangkan hari tersebut hujan dengan lebat. Setibanya di sana, Cik Murai disambut dengan mesra oleh petugas hotel butik berkenaan. Sementara menunggu urusan pendaftaran selesai, Cik Murai menunggu di sofa lobi.

Apa yang DIVA boleh katakan, interior hotel butik ini memang moden dan minimalis. Di ruang menunggu, ada kepingan awan terapung yang memaparkan nama “STEG”. Bukan itu saja, ada juga motosikal antik, peti besi antik dan kabinet di sepanjang laluan pejalan kaki. Bila dongakkan kepala ke atas pula, bahagian siling direka menggunakan stail industri. Dan bertentangan dengan kaunter pendaftaran, ada tangga yang bergelombang di antara iaitu Tuscany Steps yang diinspirasikan oleh tangga di Itali.

Selesai pendaftaran, Cik Murai naik ke tingkat 5 untuk berehat. Sebaik saja masuk ke dalam bilik, memang tergamam lihat keluasannya. Sangat besar dan selesa. Katilnya pula bersaiz king dan dilengkapi dengan kemudahan seperti peti sejuk, sofa, Smart TV, Wi-Fi, meja kerja, tempat simpan dan gantung pakaian serta peti besi.

Tandasnya pula dilengkapi dengan alat mandian, tuala dan pengering rambut. Yang best tentang tandasnya, hanya satu bahagian dinding sahaja dicat dengan warna kuning, manakala selebihnya putih. Dan cerminnya pula kita boleh adjust lampu untuk kecerahannya.

Pemandangan bilik ini menghadap ke kawasan perumahan dan ke arah kolam. Cantik dan tenang untuk berehat sementara tunggu makan malam. Untuk makan malam, Cik Murai turun ke restoran Transit by JWC Restaurant yang terletak di lobi hotel butik ini. Kafe ini hanya menyediakan makanan ringan, beberapa makanan Barat, kopi dan teh sahaja. Selepas itu, Cik Murai naik dan berehat untuk aktiviti pada hari kedua.

Sekitar jam 8 pagi, Cik Murai dibawa mengelilingi kawasan kejiranan sekitar STEG Hotel oleh petugas hotel. Berdekatan dengan hotel ini, ada pasar pagi Tiong Nam yang terdiri daripada peniaga tempatan dan juga Indonesia.

Cik Murai dibawa ke beberapa tempat makanan yang terbaik dan popular seperti Betty Tapak Lapan yang menyediakan makanan Indonesia, Fish Head Noodle iaitu mee kepala ikan yang dibuat menggunakan resepi dari China dan kopitiam.

Kemudian Cik Murai berjalan-jalan di sekitar pejalan kaki yang berdekatan dengan LRT PWTC dan Sunway Putra Mall. Di sini, Cik Murai melihat ada sekumpulan warga emas yang sering bersenam bersama-sama setiap pagi. Selepas itu Cik Murai kembali ke hotel dan menikmati sarapan pagi. Setelah selesai bersarapan, Cik Murai dibawa pula untuk mengelilingi hotel butik ini. Bermula dari bilik hotel, kemudahannya dan kawasan sekitar.

Cik Murai paling suka Sakura Suite kerana ia dihiasi dengan konsep Jepun-Cina, memang rasa romantik habis. Dan bilik suite ini ada jacuzzi, boleh lihat dari katil tau!

Setelah selesai mengelilingi hotel ini, Cik Murai dijemput untuk mengikuti bengkel kopi. Dianjurkan oleh JWC Roastery, Cik Murai mempelajari cara membuat kopi, tahu apa selera Cik Murai dan banyak lagi. Untuk makan malam pula, Cik Murai dibawa ke Nasi Kandar Mohd Yaseen berdekatan dengan hotel. Restoran ini boleh dikatakan popular dalam kalangan penduduk sekitarnya.

Pada hari terakhir, Cik Murai bangun sekitar 8 pagi untuk mengikuti kelas Yoga. Sepatutnya Cik Murai akan lakukan Aqua Yoga iaitu yoga dalam air, tetapi disebabkan oleh hujan Cik Murai lakukan yoga di dalam kelas sahaja.

Selepas selesai beryoga, Cik Murai turun ke restoran Transit by JWC Restaurant untuk menikmati sarapan terakhir. Ketika ini, Cik Murai nikmati sourdough dan Chicken Katsu Bagel. Memang sedap. Selesai bersarapan, Cik Murai naik ke bilik untuk mandi dan mengemas pakaian sebelum check out.

Pengalaman 3h2m di STEG KL memang best dan sangat di-recommend! Walaupun hotel butik ini terletak di kawasan Chow Kit yang bagi sesetengah orang rasa takut dengan kawasan sekitarnya, tapi apa yang Cik Murai katakan ianya tidaklah menakutkan. Apa-apa pun, memang best stay dekat sini.

Kalau kamu berminat nak menginap di STEG KL, boleh pergi ke [SINI].

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Michelle Yeoh Diiktiraf Ikon Tahun 2022 Majalah Time

Bintang filem Crazy Rich Asians, Avatar 2, Memoirs Of Geisha, Tomorrow Never Dies, Crouching Tiger, Hidden Dragon iaitu Tan Sri Michelle Yeoh dinobatkan sebagai Ikon Tahun 2022 majalah Time bagi mengiktiraf pencapaian serta kerja keras beliau dalam dunia perfileman sepanjang bergelar pelakon.

Pengumuman istimewa itu diumum Time menerusi muatnaik di Instagram, hantaran berkenaan mendapat lebih 72k tanda suka dan 700k lebih komen membanjiri dengan titipan serta ucapan tahniah kepada Michelle atas pengiktirafan yang diberikan oleh majalah antarabangsa terkemuka itu.

“Michelle Yeoh (@michelleyeoh_official) ialah Ikon Tahun 2022 Time.

Yeoh telah menjadi bintang utama di Asia berdekad – Dia merupakan kuasa besar dalam era kegemilangan filem aksi Hong Kong, berpuluh filem yang berkualiti dan memperoleh reputasi kerana melakukan aksi lagak ngeri.

Dan dia menempa nama di Hollywood pada tahun 1997 dalam filem James Bond ‘Tomorrow Never Dies’ dan diikuti dengan kejayaan membawa watak dalam filem seterusnya seperti ‘Crouching Tiger, Hidden Dragon’, Crazy Rich Asians, dan ‘Shang-Chi and the Legend of Ten Rings’

Tetapi, sehingga hit indie tahun ini ‘Everything Everywhere All at Once’ – Di mana Yeoh memegang watak sebagai isteri dan ibu yang perlu menggalas beban menyelamatkan dunia.” Tulis Time

Melihat pengumuman dari majalah terkemuka berkenaan, Michelle memberi respon balas dengan menitipkan ucapan terima kasih dan mengatakan diri beliau sangat dirahmati.

“Saya dirahmati. Terima kasih @time” Coret Michelle

Untuk makluman menerusi buah tangan terkini Michelle dalam filem indie ‘Everything Everywhere All at Once’ yang membawa watak utama, ia membuka pintu untuk aktres kelahiran Ipoh ini tersenarai sebagai pelakon nombor satu Hollywood dan mungkin bakal memenangi trofi Oscar.

Bukan itu saja, filem yang diterajui Michelle berjaya pecah panggung dengan kutipan ‘box office’ sebanyak 103.3 juta USD atau lebih kurang RM455.139 juta.

Michelle yang kini berusia 60 tahun masih kekal relevan di layar perak dan merupakan selebriti kelahiran Malaysia yang banyak memberi inspirasi kepada komuniti Asia dan juga generasi muda masa kini.

Murai MY mengucapkan tahniah pada Tan Sri Michelle Yeoh atas pengiktirafan dari majalah terkemuka dunia Time dan mendoakan agar beliau kejayaan beliau dalam industri perfileman dunia.


Lengan Ibu Chef Wan Bengkak Akibat Kanser, Netizen Titip Doa!

Chef selebriti terkenal, Datuk Redzuawan Ismail atau lebih dikenali sebagai Chef Wan dilihat berkongsi keadaan ibunya yang dirawat di hospital selepas mengalami lengan yang bengkak akibat kanser nodus limfa (lymphoma).

Menurut Chef Wan, bengkak pada lengan ibunya itu telah memberi tekanan pada saluran darah, yang menyebabkan aliran cecair dan darah tidak dapat berjalan dengan lancar.

“Rawatan ini akan mengambil masa satu jam. Selepas ini, doktor respiratori , Aziz (Dr yang sama untuk bronkitis saya juga) kerana dia juga batuk pada waktu malam dan saya dapat mendengar dadanya sesak dengan kahak. Mungkin virus selesema saya juga telah menjangkitinya 🤦♂.

Saya baru sahaja discaj semalam daripada serangan bronkitis selama 4 hari. Pagi dah balik ke hospital balik.”-Tulis Chef Wan

Ruangan komen turut dibanjiri dengan doa netizen yang mendoakan agar ibu kepada Chef Wan diberikan kesembuhan dan kesihatan yang baik.

“Semoga mak DCW cepat sembuh dan dipermudahkan segala urusan. Aamin.”

“Allahuakbar…Nampak uzur Mak Ani sekarang. Chef jaga kesihatan jugak ya. Kita doa yang baik-baik je ye.”

“Will be praying for your chef and your mom. Stay positive and be strong. Everything will be fine.”

Kami di Murai MY turut mendoakan agar ibu kepada Chef Wan diberikan kesembuhan dan kesihatan yang baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pic Last Tu Hadiah I..”-Zaquan Adha Umum Kehamilan Ke-6 Ayu Raudhah?

Pelakon jelita, Ayu Raudhah meraikan ulang tahunnya yang ke-38 hari ini.  Suami kepada Ayu yang juga pemain bola sepak pasukan Johor Darul Ta’zim, Zaquan Adha dilihat memberikan ucapan istimewa buat isterinya.

Menerusi video yang dimuatnaik di Instagram, foto terakhir yang dirakam telah mencuri perhatian peminat selepas berkongsi foto ujian kehamilan yang menunjukkan Ayu Raudhah sedang hamil anak keenam.

“Selamat hari jadi sayangku. I doakan Allah makbulkan segala doa you, you seorang isteri dan mummy yang hebat, tak ternilai pengorbanan you dengan duit ringgit.

I love you till jannah sayangku (pic last tu hadiah i yang tak seberapa untuk you).”-Tulis Zaquan

A post shared by Zaquan Adha (@zaqone_08)

Meninjau ke ruangan komen, rata-rata peminat dilihat memberikan ucapan tahniah di atas berita kehamilan Ayu, malah ramai yang turut menitipkan ucapan ulang tahun kepada pelakon filem Untuk Tiga Hari itu.

“Wah nak ada baby lagi. Tahniah happy birthday.”

“Happy birthday. Tahniah new baby. Moga bertambah bahagia dan kekalkan kecantikan. Aamin ya robbal alamin.”


‘Deko Orang Kaya, Harga Boleh Kira’, Inilah Keistimewaan Rumah Artis

Menjadi impian sesiapa sahaja untuk mendiami rumah yang mempunyai dekorasi yang menarik. Bagaimanapun berhadapan dengan isu harga selain tidak mempunyai kepakaran dalam rekaan sering membantutkan impian ini.

Melihat ini sebagai peluang dalam perniagaan selain ruang untuk membantu golongan ini mendapatkan kediaman pilihan, Rumah Artis muncul dengan pakej yang cukup berbaloi.

Selain menyediakan perkhidmatan perunding hiasan dalaman, di Rumah Artis juga pelanggan turut boleh mendapatkan barangan hiasan rumah dengan harga yang cukup berpatutan dan berkualiti serendah RM1.

Sebagai pemilik Rumah Artis dan jurucakap, pelakon dan usahawan Putra Amaris menjelaskan idea perniagaan ini hadir melalui minat yang mendalam terhadap bidang dekorasi. Tambahnya, menjadi impianya suatu hari nanti juga, agar Rumah Artis menjadi lokasi pusat sehenti bagi mereka yang ingin mendekorasi kediaman mahupun apa juga ruang pilihan.

“Di sini bukan sahaja perabot, tetapi kami juga menyediakan perkhidmatan perunding hiasan dalaman yang akan mengetengahkan Azirun Ramly. Saya yakin dengan latar belakang Azirun sebagai pereka fesyen sebelum ini mampu memberi kepuasan kepada pelanggan yang datang ke Rumah Artis.

“Paling penting apa yang ingin saya sampaikan, Rumah Artis adalah lokasi ideal bagi mereka yang ingin mendapatkan idea mahupun produk perhiasan rumah dengan harga yang murah selain menepati cita rasa.

“Sebagai anak seni saya juga tahu akan kesulitan yang dihadapi produksi kita dalam mendapatkan pelbagai produk perhiasan untuk menjayakan penggambaran. Di Rumah Artis juga kami turut menyediakan perkhidmatan menyewa barangan dekorasi termasuk menjadikan lokasi ini sebagai set,” katanya.

Tambah Amaris, dalam memastikan perniagaan ini mendapat tempat di hati penggemar hiasan dalaman dia juga dalam perancangan untuk membuka lebih banyak cawangan Rumah Artis dalam tempoh beberapa bulan akan datang.

“Memang menjadi harapan saya agar jenama Rumah Artis ini akan menjadi pilihan penggemar dekorasi dalaman. Sebab itu kami juga dalam perancangan untuk membuka lebih banyak cawangan kelak.

“Di sini saya juga ingin meminta perunding hiasan dalaman yang ingin bernaung bersama kami untuk terus ke Rumah Artis. Memang kami memerlukan lebih ramai perunding hiasan dalaman yang mempunyai idea yang lebih berani,” katanya lagi.

Sementara itu bagi Azirun pula kesempatan untuk bergelar perunding hiasa dalaman di Rumah Artis, memeri ruang untuk dirinya berkarya. Walaupun bergelar pereka fesyen ketika ini, namun dia yakin untuk mencurahkan idea yang menarik dalam memberi kepuasan kepada setiap pelanggan Rumah Artis.

“Sesuai dengan slogan Rumah Artis ‘Deko orang kaya, harga boleh kira’ saya bertanggungjawab untuk membantu pelanggan untuk mecapai impian mereka dalam mendiami rumah dengan dekorasi pilihan. Kita tahu ada ramai yang skeptikal dengan perunding hiasan dalaman yang pada mereka akan mengambil kesempatan ketika mengenakan bayaran.

“Tetapi di sini kami menyediakan perkhidmatan yang memberi fokus kepada kemampuan pelanggan. Bukan itu sahaja, pelanggan boleh mendapakan produk dekorasi rumah dengan harga yang mampu bilik dari sebesar besar perabot sehingga sekecil kecil produk antaranya lampu meja. Jadi saya menyeru kepada mereka yang mungkin sedang mencari idea ataupun memerlukan bantuan dari segi nasihat boleh ke Rumah Artis, untuk mendapatkan bantuan dekorasi,” katanya.

Bagi mereka yang ingin melawat ruang pameran Rumah Artis boleh ke Rumah Artis, 3, Jalan Cumarasami, Taman Kaya, Sentul, 51100 Kuala Lumpur, Wilayah Persekutuan Kuala Lumpur.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Duan Nago Bogho Angkat Perjuangan Seni Mak Yong

Tidak dinafikan filem bercorak aksi sememangnya antara yang genre yang cukup digemari penonton di Malaysia.

Melihat kepada potensi filem sebegini membuatkan syarikat produksi Kalamarif Holdings Sdn. Bhd. muncul dengan sebuah naskhah istimewa berjudul Duan Nago Bogho.

Menariknya, filem ini mengetengahkan seorang pengarah dan pelakon hebat iaitu Sabri Yunus yang cukup dikenali dengan naskhah Pok Ya Cong Codei.

Penerbitnya, Kolonel Bersekutu (PA) Arisz Ab Rahman berkata, pihaknya berminat untuk menerbitkan filem Duan Nago Bogho ini kerana tertarik dengan skrip dan jalan cerita yang turut dihasilkan Sabri.

“Saya melihat filem ini berbeza dengan filem-filem aksi sedia ada. Duan Nago Bogho benar-benar filem berwajah kita yang menggabungkan aksi dengan elemen seni budaya Malaysia iaitu Mak Yong dengan nilai komersial.

“Mengenai pemilihan tajuk pula, ia adalah gambaran sifat watak utama iaitu Duan seperti ular ‘Nago Bogho’ atau lebih dikenali sebagai ular tedung selar,” ujarnya.

Beliau berkata, filem sulung terbitan syarikatnya itu menelan kos perbelanjaan sebanyak RM2 juta dan menggunakan dialek bahasa Kelantan sebanyak 80 peratus.

Mula menjalani penggambaran selama 30 hari pada April 2021 di lokasi seperti Kuala Lumpur (90 peratus) dan Kelantan (10 peratus).

Menampilkan pelakon Asrul Faizal selaku teraju utama membawakan watak Duan, filem berkenaan turut menampilkan barisan pelakon seperti Datuk Rosyam Nor, Jojo Goh, Sangeeta Krishnasamy, Husairi Husain, Angeline Tan, Issey Fadzlisham, Jason Chong dan ramai lagi.

Mengenai harapannya terhadap filem berkenaan, beliau berharap agak filem Duan Nago Bogho ini dapat diterima oleh semua golongan penonton.

“Sebagai penerbit pastinya saya ingin mendapat kutipan yang memberangsangkan dan diterima oleh seluruh penonton tanpa mengira negeri dan latar belakang.

“Walaupun latarnya mengenai kehidupan watak utama sebagai orang Kelantan dan kebanyakannya berdialek Kelantan, namun isu, mesej dan jalan cerita Duan Nago Bogho berlaku di mana-mana sahaja,” ujarnya.

Sementara itu, Sabri pula menjelaskan dia berminat menulis skrip serta pengarah filem berkenaan setelah melalui sendiri pengalaman yang menarik perhatiannya dalam bidang kesenian khususnya seni tradisional Kelantan.

Jelasnya, ada tiga faktor utama untuk menghasilkan Duan Nago Bogho iaitu mengenai cinta pada seni yang tinggi, pertembungan ideologi pada nilai kesenian dan melihat kepada nilai setiakawan serta pembelotan dalam hubungan persahabatan.

“Ketiga-tiga faktor ini saya rangkumkan menjadi sebuah naskhah dan menjadi tunjang kepada penceritaan yang ingin disampaikan.

“Ia bukanlah sebuah filem aksi semata-mata dan lebih kepada perjuangan dalam pertahankan maruah seni Mak Yong.

“Watak Duan juga seorang yang melalui dunia pergaduhan demi maruah diri, namun dia bukan jahat atau samseng, tetapi orang yang sangat menjaga maruah dan harga diri, maruah dan harga seninya,” ujarnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Mainkan Peranan Baik, Timbulkan Suspens…” – Norman KRU Bela Sheila Rusly?

Kecoh serta bertebaran di media sosial mempertikaikan tindakan pelakon dan penerbit, Sheila Rusly yang dianggap biadab selaku juri dalam sebuah rancangan masakan sehingga mengundang cemuhan pedas daripada netizen.

Situasi berkenaan membuatkan CEO KRU, Datuk Norman Abdul Halim tampil memberikan pandangannya selaku individu yang berpengalaman menerbitkan rancangan realiti di negara ini.

“Saya sendiri pernah jadi juri dalam pelbagai program realiti TV. Sememangnya setiap juri atau tenaga pengajar dikehendaki memainkan watak berbeza dan tidak semestinya menggambarkan keperibadian kami yang sebenar,” katanya.

Norman berkata demikian ketika diminta mengulas aksi Sheila yang disifatkan umum sebagai keterlaluan sewaktu mengkritik masakan seorang peserta dalam rancangan berkenaan.

“Jujurnya, komen negatif yang dilempar oleh netizen terhadap Sheila membuatkan saya tertarik untuk menonton rancangan tersebut dari mula sampai ke akhir siaran.

“Saya melihat Sheila memainkan peranan yang sangat baik sebagai pengkritik tegas untuk menimbulkan suspens dan drama dalam rancangan tersebut,” katanya.

Tambahnya, watak yang dibawakan Sheila juga ibarat sikap tegas seorang guru di sekolah yang mahu melihat anak didiknya berjaya dan menjadi lebih baik.

Malah Norman yang pernah terbabit dalam Akademi Fantasia berkata, rancangan realiti di Barat lebih dahsyat dengan elemen drama yang dipaparkan termasuk membuang masakan ke dalam tong sampah atau mencampakkan ke muka peserta.

“Di Barat, ada sebuah rancangan pertandingan memasak yang popular dikendalikan oleh Gordon Ramsey. Dia turut menghentam peserta dgn kritikan-kritikan pedas hingga menjadikan rancangan TV tersebut popular di serata dunia.

“Sama juga watak yang dibawa oleh Sheila ibaratnya seperti antagonis dalam drama di kaca TV dan tidak wajar dihina secara peribadi di media sosial,” katanya.

Pada masa sama, Norman turut mengucapkan tahniah kepada Sheila kerana menyuntik nafas baharu dalam program TV khususnya bagi rancangan masakan di Malaysia.


Haqiem Rusli Kena Beguk, Isteri Minta Tips Redakan Beguk

Ridzuan Haqiem Rusli atau lebih dikenali sebagai Haqiem Rusli merupakan seorang penyanyi, komposer, penulis lirik dan pelakon lelaki Malaysia.

Baru-baru ini isterinya, Anis Sofea telah memuat naik satu video Haqiem laman sosial tiktok yang dijangkiti penyakit beguk. Video tersebut mendapat sambutan dan ramai yang memberi respon.

Menerusi video yang dikongsi oleh isterinya @anissofea  mereka berada di klinik bagi mendapatkan rawatan untuk penyakit beguk. Isterinya terhibur dan gelakkan Haqiem apabila melihat wajahnya bengkak akibat beguk. Isterinya juga sempat meminta tips dan pendapat dari orang ramai cara-cara untuk redakan beguk.

Jahat lah kita gelakkan suami kita kena beguk. hahahhahahahhaa btw any suggestions untuk redakan beguk please!!

Hasil tinjauan Murai MY di ruangan komen posting tersebut, ramai yang memberikan cara-cara untuk redakan beguk dengan menggunakan nila dan cuka. Ada juga berpesan kepada isterinya supaya jangan terlalu gelakkan Haqiem, kerana kebarangkalian untuk berjangkit itu tinggi.

sapu nila dekat tempat beguk sambil selawat insyaallah hilang..dulu saya selalu buat alhamdulillah susut

Kalau rawatan kampung, you cari nila serbuk tu,campur dengan kapur yang makan tu,gaul sekali bagi cair,pastu sapu,saya selalu kena time kecik,tu ubat dia

Jangan ketawa sangat nanti jangkit hhahahahahahah aku pernah kena beguk kawan kelas gelak terus berjangkit, last-last separuh orang dalam class MC HAHAHAHA

Sekadar info, Pada 19 November 2021, Haqiem sah bergelar suami kepada Wan Anis Sofea Wan Zamzuri dengan dua kali lafaz dalam majlis akad nikah yang berlangsung di Masjid Raja Haji Fi Sabilillah, Cyberjaya, pada jam 3.40 petang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Baru Nak Feeling Galau”- Plot Twist Aepul Roza Buat Netizen Geram

Noor Syaiful Muhd Zalaludin atau lebih dikenali sebagai Aepul Roza adalah merupakan seorang penyanyi dan pelakon lelaki Malaysia.

Baru-baru ini, Aepul telah membuat live di tiktoknya sambil bernyanyi. Namun, plot twist yang telah dilakukan oleh Aepul telah membuat peminatnya geram.

baru nak feeling2 galau malam ni 😭😭 #fyp #fypシ #aepulroza #dramaband

♬ original sound – najihah lazin – najihah lazin

Menerusi video yang dikongsi oleh akaun tiktok @njhhlzn_ , terlihat Aepul yang sedang bernyanyi lagunya yang berjudul ‘Biarkanlah’. Namun pada part korus lagu tersebut, dia telah melakukan plot twist dengan menggantikan dengan viral tiktok  iaitu “begitu sulit lupakan Reyhan, apa lagi Reyhan baik”.

Menjengah keruangan komen video tersebut, rata-rata peminat dengan plot twist yang dilakukan oleh Aepul ketika live itu. Ada juga yang mengatakan mereka yang sudah bersedia untuk nyanyi part korus itu  terus hilang rasa mood selepas dengan Aepul nyanyi korus lagu lain.

Sekadar info, Aepul menamatkan zaman bujangnya dengan mengahwini bekas bintang Akademi Fantasia Musim 4, Leez Rosli pada Disember 2014 setelah hampir tiga tahun menjalinkan hubungan cinta. Hasil daripada perkahwinan tersebut, mereka kemudian dikurniakan seorang cahaya mata bernama Nur Saffiya Alisha yang dilahirkan pada 2016.


“Boleh Buat Cerita Kembar..”-Rakan Selebriti & Netizen Teruja Lihat Individu ‘Menyerupai’ Shuib

Pelawak, usahawan, dan penyampai radio terkenal, Shuib Sepahtu menjadi bualan ramai selepas berkongsi foto salah seorang ahli pasukan Malaysia Battalion (MALBATT) yang dikatakan seiras dengannya.

Menerusi hantaran di Instagram, Shuib turut meluahkan hasrat untuk bertemu dengan individu berkenaan yang mempunyai wajah yang serupa dengannya.

“Yee macam sama, tapi bukannnn, salahh salahh. Ada yang kenal ke Abang ni. Tolong tag dia please. Teringin nak jumpa 💪. #MacamSamaTapiBukan.”-Tulis Shuib

Menjengah ke ruangan balas, rata-rata netizen dan rakan selebriti seperti Hairul Azreen, DJ Lin, Sharifah Shahirah, Yasmin Hani, dan ramai lagi meluahkan rasa teruja melihat wajah individu berkenaan, malah ada yang mahu melihat Shuib dan individu tersebut berlakon sebagai adik beradik dalam sesebuah projek.

“Tuan!! Awak diam-diam join MALBATT ek.”-Hairul Azreen

“Siapakah gerangannya ya. Moga @shuibsepahtu dapat temui #AbangTentera ni.”-DJ Lin

“Tak pakai spek tadi aku ingat kamu. Bila pakai haaa.”-Sharifah Shahirah

“Boleh buat cerita kembar ke, adik beradik ke.”-Yasmin Hani


San Diego Hills Jadi Pilihan! 5 Artis Indonesia Ini Sudah Memiliki Kubur Sebelum Meninggal Dunia

Ajal maut semua ditangan tuhan. Tiada siapa tahu bila dan waktu akan kita pergi. Namun, ada segelintir masyarakat sudah pun mempunyai tempat untuk dikuburkan. Pelik bukan. Tapi itulah yang dilakukan oleh 5 artis Indonesia yang sudah siapkan kuburnya sendiri apabila ajal menjemput.

Menurut sumber instagram, Kabarnya.netizen telah menyenaraikan 5 selebriti yang sudah mempunyai kuburnya sendiri. Mari kita lihat.

Beliau telah menyediakan satu set kelengkapan seperti kain kafan dan penutup keranda. Turut juga, beliau telah membeli tapak tanah perkuburan untuk dirinya dan keluargannya yang terletak di Parakan Muncang, Sumendang, Jawa Barat, Indonesia.

Setelah kepergian suami tercintanya, Ashraf Sinclair, Beliau juga telah menempah tempat perkuburanya untuk dua orang yang ditempah khusus untuk kenamaan yang dinamakan Semi Privat yang terletak San Diego Hills. Satu Pemakanan sudah dikhaskan untuk suaminya, satu lagi khas untuk dirinya. Ini kerana beliau berhasrat untuk berada di sisi suaminya pada satu liang lahat.

Olga Lydia adalah seorang model, pengacara televisyen, artis dan produser filem Indonesia yang berketurunan Tionghoa. Beliau juga telah menyiapkan makamnya dengan menempah satu kavling tanah untuk digunakan apabila dimakamkan. Tempat yang ditempah adalah di San Diego Hills.

Pada ulangtahunnya ke 39, beliau memberi tahu bahawa beliau telah memesan satu kavling untuk dirinya yang bertempat di Makassar. Keputusan yang dibuat adalah untuk mudahkan urusan dan ingin tenang pada saat hari terakhir kerana beliau tahu akan dikuburkan dimana.

Kawasan San Diego Hills dipilih menjadi tempat perkuburan beliau. Beliau juga telah memesan satu kavling makam di San Diego Hills. Pada awalnya , tindakan beliau ini ditentang oleh ahli keluarganya. Namun, akur dengan keputusan yang dibuat , ahli keluarganya juga mengikut pekara yang sama yang dibuat oleh Anya.

Oleh itu, tidak salah untuk menyediakan sesuatu yang boleh memudahkan urusan sesorang apabila kita tiada kelak. ia sesuatu yang pekara yang boleh dibuat awal kerana, zaman sekarang kos menguruskan jenazah sangatlah mahal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Foto Bersama Seorang Lelaki, Janna Nick Sudah Temui Pengganti?

Pelakon dan pengacara, Janna Nick sebelum ini menjadi perhatian selepas memberikan pelbagai spekulasi mengenai kisah putus cintanya bersama pelakon, Dini Schatzmann.

Terkini, Janna menerusi hantaran di Instagram dilihat berkongsi fotonya yang sedang baring menghadap seorang lelaki.

“Cinta tulus aku semaikan. #mentarisetia.”-Tulis Janna Nick

Tinjauan Murai MY di ruangan komen telah mencetuskan pelbagai reaksi netizen, malah ada yang beranggapan Janna mempunyai pengganti dalam masa yang cepat.

“Cehh. Marketing murahan rupanya sama macam tuan dia.”

“Hahaha kaki drama sangat ko kan Janna.”

“Saya sekarang semua artis saya tak percaya apa yang keluar kat medsoc tu. Marketing je lebih..Orang kata cheap marketing camtu lah..”

Sekadar info, Janna Nick dan Dini Schatzmann telah menjadi pasangan kekasih sejak tiga tahun lalu, ketika sama-sama membintangi drama Bukan Cinta Aku pada 2019 yang turut menjalani penggambaran di Itali.


Zarina Zainuddin Mahu Cari Pasangan Untuk Azal, Turut Curi Perhatian Netizen Indonesia!

Pelakon, Zarina Zainuddin mahu mencari menantu untuk anak lelakinya, Azal.

Menurut Zarina menerusi hantaran di Instagram, dia berpendapat sudah tiba masanya untuk dia mencarikan pasangan untuk Azal.

“My sunshine. Saya ingat dah masanya  saya cari pasangan untuk Azal. Siapa yang sudi jadi calon isteri Azal boleh DM saya ❤🥰.”-Tulis Zarina

Hantaran Zarina dibanjiri dengan komen netizen yang menitipkan doa buat Azal, malah netizen dari negara seberang yang turut mahu menjadi calon menantu kepada Zarina Zainuddin.

“Handsome betul Azal ni. Semoga bertemu jodoh yang baik buat dia.”

“Yuk Azal sama kakak, tapi kakak dah punya anak 2 😘🙈.”

“Kalau mau menantu dari Indonesia saya siap ni 😍😁.”

“Dari tepi nampak macam laki Izara Aishah.”

“Azal nak orang putih seksi free hair kan. Teringat aritu video dia.”

“Anak baik. InsyaAllah mendapatkan jodoh yang terbaik bunn. Salam dari Indonesia. Sehat-sehat ya buun..”

Bukan calang-calang anak lelaki Zarina Zainuddin, sehingga mendapat perhatian netizen dari Indonesia!.

Murai MY sebelum ini pernah melaporkan mengenai penjelasan Zarina selepas mendapat teguran oleh netizen di media sosial setelah berkongsi video Azal sedang ‘melamar’ pelakon jelita, Neera Azizi sebagai isteri.

Jelas Zarina, anak lelakinya itu hanya berlatih untuk  berlakon, dan menegaskan bahawa dia lebih mengenali diri anak lelakinya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dato Exercise Ketiak Ke Tu?-Video Aliff Syukri Bersenam Di Gimnasium Jadi Bahan Jenaka Netizen?

Nama usahawan kosmetik, Datuk Seri Aliff Syukri tidak pernah lari dari sebarang kontroversi sehingga pernah mencetuskan kritikan netizen di media sosial.

Terkini, Aliff Syukri membuat perkongsian di media sosial mengenai dirinya yang sedang menjalani gaya hidup sihat dengan melakukan senaman di gimnasium.

Menerusi video yang dimuanaik di Instagram, Aliff Syukri menyatakan bahawa dia mahu mengajar senaman agar dapat memberikan manfaat kepada semua orang.

“Lett senaman saya ajarkan semoga bermanfaat kepada semua 💪💪💪.”-Kapsyen Aliff Syukri di Instagram

A post shared by Aliff syukri kamarzaman (@aliffsyukriterlajaklaris)

Meninjau ke ruangan komen, netizen mula berseloroh melihat aksi Aliff Syukri yang bersenam di gimnasium, malah ada yang beranggapan usahawan kosmetik ini sedang melakukan persediaan untuk filem Badang 2.

“La, awat workout lagu ni? Itu hari elok je awaa.”

“Sado la Dato. Boleh dah ni masuk bertanding.”

“Baru aku tahu selama ni aku salah guna kat gym tu. Malunya aku.”

Murai MY sebelum ini pernah melaporkan mengenai Aliff Syukri yang berkongsi aktiviti hariannya di gimnasium untuk melakukan senaman di TikTok. Dalam video tersebut juga, Aliff yang melakukan senaman di gim dilihat turut bersenam bersama anaknya yang dibantu oleh ‘personal trainer’.


‘Rindunya Suara Cik Man’- Netizen Sebak Lihat Video Temubual PU Azman

Seperti mana yang kita ketahui, pendakwah selebriti, Azman Syah Alias atau PU Azman kini sedang perbicaraan berhubung lima pertuduhan. Ia termasukklah melakukan amang seksual fizikal terhadap dua remaja lelaki pada Februari dan Julai tahun ini.

Pada hari ini, PU Azman dilihat berada di mahkamah pada jam 8.50 pagi dengan memakai kurta berwarna biru dan menurut Sinar, peguam kepada  PU Azman akan mengemukakan representasi kepada Jabatan Peguam Negara (AGC)

Di laman TikTok @amin_hazlan, PU Azman dilihat sempat ditemubual oleh media tempatan dan bertanya mengenai kehidupannya selepas ini. Dalam video itu media bertanya;

” Memandangkan semalam pun  ada pertuduhan terbaru, jadi bagaimana dengan kehidupan Cik Man sekarang? Adakah semakin baik atau mental terganggu?”- tanya wartawan.

Cik Man mohon doa orang ramai #puazman #cikman #fyp

♬ original sound – Amin Hazlan – Amin Hazlan

Dengan wajah tenang, PU Azman berkata dia hanya mahukan doa dari semua orang dan berterima kasih kepada semua wartawan.

” Benda tu, sedikit sebanyak saya memikirkan juga, tapi nak buat macam mana kita kena teruskan. Doakan saya dan terima kasih kepada semua wartawan”- katanya dengan nada sayu.

Di ruangan komen, rata-rata meluahkan rasa sedih dan sayu mendengar ucapan PU Azman. Malah ada yang merindui suara Cik Man yang memang dikenali sebagai seorang penceramah yang gemar berjenaka.

“Nampak dari mata cik man,sedih..Kadang2 x semua perkara mudah nak diluahkan”- tulis netizen

“Ya Allah rindunya suara cikman… lama tak dengar suara cik man kat radio.. sy doakan semuga urusan cik man dipermudahkan.. aamiin..”- luah salah seorang netizen.

Untuk info, sebutan semula bagi kesemua kes berkenaan ditetapkan pada 12 Januari tahun depan. Sama-sama kita doakan yang terbaik untuk PU Azman dan semoga segala urusan dipermudahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Disebut Mirip Engku Aleesya, Chelsea Islan Selamat Bernikah

Pelakon dari Indonesi Chelsea Islan secara rasmi berkahwin dengan jejaka pilihannya Kardinal Rob Clinton, hari ini Khamis (8/12/2022). Wajah Chelsea pernah disebut mirip dengan anak perempuan Erra Fazira, Engku Aleesya oleh peminat mereka di Indonesia.

Untuk info, Chelsea Islan dan Rob Clinton mengikat tali pertunangan di Gereja Katedral, di Jakarta pada Oktober yang lalu.

Hari ini Chelsea Islan dan Cardinal Rob Clinton mengadakan majlis perkahwinan secara tertutup. Menerusi gambar-gambar yang tersebar,  selepas upacara restu perkahwinan, pasangan ini terus menuju ke kereta mewah Rolls Royce berwarna hitam.

Sementara itu, daripada salah satu muat naik Instagram rakan Chelsea, Darrel Jowono, @darejow menunjukkan Chelsea kelihatan anggun memakai gaun putih di dalam gereja. Sementara itu, Rob Clinton berpakaian sut krim.

Perarakan perkahwinan Chelsea diiringi alunan lagu rohani bertajuk “Touch My Heart.” Untuk makluman, hubungan Chelsea Islan dan Rob Clinton mula diketahui umum pada tahun 2019.

Ketika itu, mereka berdua sedang menikmati percutian bersama di Singapura. Mengenai hubungan mereka, mereka mula didedahkan pada tahun 2020. Mereka dilihat berswafoto bersama di Instagram.


‘Jangan Kangkang !’- Netizen Terkejut Dengan Aksi Norreen Iman

Tindakan pempengaruh media sosial (influencer), Norreen Iman memuat naik beberapa keping foto ‘random’ dirinya dengan pelbagai aksi mencuri perhatian orang ramai di laman Instagram.

Gambar yang dikongsi adalah salah satu babak yang diwatakkan dalam drama yang akan dibintanginya. Namun, Norreen ingin menunjukkan pakaian yang dipakai dalam drama tersebut adalah dari Shein Malaysia. Dia tampil dengan gaya dandan rambut palsu yang jenis retro kembang diatas, panjang lurus dan kerenting.

A post shared by NORREEN IMAN (@norreen143)

Rata-rata netizen terhibur dengan aksi yang dikongsikan itu. Namun, yang paling menghiburkan adalah gambar pertama yang dikongsi, yang menyaksikan Norreen dalam keadaan terkangkang dengan dress yang panjang.

Norreen Iman Abdullah ialah seorang personaliti media sosial dan pelakon wanita Malaysia. Dia terkenal dengan drama lakonannya seperti Pelindung Seorang Puteri, Rindu Awak Separuh Nyawa dan Jangan Ganggu Jodohku. Norreen berkahwin dengan Razzi Razak dan dikurniakan dua cahaya mata.


“Ramai Yang Punya Masalah Hati..” – Aishah Tegur Netizen Pertikai Perjalanannya Menguruskan Badan Melalui Bariatrik?

Penyanyi, Datuk Wan Aishah Ariffin atau lebih dikenali sebagai Aishah memberikan respon terhadap sikap segelintir netizen yang mempertikai perjalanannya dalam menguruskan badan setelah menjalani pembedahan bariatrik sekitar 2018.

Aishah menerusi hantaran di Instagram meluahkan rasa kecewa terhadap segelintir netizen yang mempunyai masalah hati terhadap tujuannya yang berkongsi weightloss journey di Youtube.

“Sejak I mula ber media sosial, I perhatikan satu perkara…(banyak tapi yang paling ketaralah) ramai betul yang punya masalah hati. Dalam perut tu busuk sangat sampai segala benda akan jadi negatif.

Ada yang sibuk kata ‘alaa potong perut memanglah kurus’.”-Tulis Aishah

Akui perjalanan menguruskan badan melalui pembedahan bariatrik bukanlah satu perkara yang mudah, penyanyi ini turut menjelaskan bahawa mereka masih harus berusaha untuk menukar gaya hidup dan pemakanan untuk kurus dan mengekalkan berat badan yang ideal.

“Ia tidaklah semudah yang orang sangkakan. Kita masih kena berusaha untuk menukar lifestyle dan pemakanan kita untuk kurus dan maintain berat badan ideal kita.

Ada pulak tak habis-habis mengutuk kata buruknya bila cengkung. Ada pulak yang nak muntah konon I ngada-ngada bercakap keanak-anakan.-tulis Aishah

Terdahulu, Aishah pernah meluahkan rasa kecewa terhadap sikap segelintir netizen yang tidak berpuas hati dengannya berikutan memuatnaik foto makanan yang disediakan untuk anak-anaknya sebelum keluar menjalani penggambaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sering Dikecam Berpakaian Seksi, Azhar Sulaiman Tampil Beri Teguran Buat Leona?

Umum mengetahui anak perempuan kepada pelakon terkenal, Azhar Sulaiman iaitu Kasih Iris Leona sentiasa mendapat kecaman netizen disebabkan penampilannya yang dikatakan seksi.

Azhar Sulaiman menerusi hantaran yang sudah dipadam di Instagram, dilihat memberikan teguran kepada Leona bahawa sesetengah manusia memang sengaja menanti anak perempuannya itu memuatnaik foto berpakaian seksi dan terus melakukan kutukan terhadap mereka sekeluarga.

“Dear Leona..Some people memang sengaja tunggu you buat posting dengan sexy outfit and kutuk you and me and our family.”-Tulis Azhar Sulaiman

Tambahnya lagi, pelakon drama Hilang ini turut meminta Kasih Iris Leona untuk berhenti menjadi bahan cemuhan orang ramai serta menjadi individu yang tidak terpengaruh dengan godaan yang tidak baik.

“So jangan jadi bahan cemuhan orang ramai with your sexy outfits segala. Be smart Leona…Don’t get suck by temptation!.”-Tulis Azhar

Kasih Iris Leona pernah mendapat kecaman netizen selepas berkongsi beberapa fotonya yang mengenakan tiga jenis kostum sempena sambutan Halloween di England, United Kingdom. Ada yang turut menyifatkan Leona terlalu terpengaruh dengan budaya barat selepas menyambung pengajiannya di United Kingdom (UK) selama tiga tahun sejak September 2022.


Filter ‘Ai Manga’ Buatkan Foto Aeril Zafrel Dengan Anak Jadi Misteri- ‘Siapa Baju Kuning Tu?’

Penggunaan pelbagai jenis filter bagi merakam momen peribadi sudah sebati dalam hidup pengguna media sosial, terbaru pelakon dan juga usahawan Aeril Zafrel juga tidak terkecuali dari menggunakan filter animasi bersama anaknya di TikTok.

Melihat video di TikTok pelakon ini, Aeril mengambil gambar bersama anak pempuannya Aya Soffya dengan menggunakan filter Ai Manga yang memberi kesan untuk menukar gambar asal kepada gambar animasi yang hampir sama dengan wajah asal pengguna.

Dalam muatnaik tersebut, Aeril mendedahkan bahawa gambar animasi tersebut merupakan gambar yang hampir sama seperti wajahnya dan anak perempuannya.

“Hehe ni yang paling sama macam kami..” Tulisnya

Video tersebut mendapat perhatian ramai di TikTok dan rata-rata terpegun melihat gambar yang dikongsikan Aeril, apatah lagi muncul figura berbaju kuning tanpa kepala memeluk Aya Soffya di dalam gambar tersebut mencuri perhatian ramai.

“Ada si baju kuning tengah peluk.” Komen warganet

“Terkejut tetiba ada baju kuning tanpa kepala. Ulang berkali-kali untuk pastikan.”

“Yang kuning tu mesti Wawa tengah menyorok.”

“Eh, kepala baju kuning hilang… Hahaha.” Komen mereka

“Esok-esok kena buang itu pokok. Tiba-tiba ada tangan.”

“Weh, asal boleh je pokok tu ‘interframe’.” Komen mereka lagi

Rupa-rupanya misteri figura berbaju kuning tanpa kepala yang ada dalam gambar Aeril dan anak perempuanya itu, sebenarnya adalah pokok kuning yang ada pada gambar asal dua beranak ini. Warganet terkejut melihat kesan filter tersebut dan berasa terhibur melihat kesan filter yang dilakukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Sakit Tu Mat..” – Netizen Terkejut As’ad Motawh ‘Diterajang’ Cupcake Aisyah?

Penyanyi , As’ad Ahmed Mohamed Motawh atau lebih dikenali sebagai As’ad Motawh telah mencuri perhatian peminat selepas berkongsi videonya di media sosial.

Menerusi video yang dimuatnaik di Instagram, penyanyi berkenaan dilihat cuba untuk mengelakkan diri dari ditampar oleh influencer wanita, Cupcake Aisyah. Namun, cubaannya tidak berjaya malah turut ‘diterajang’ oleh Cupcake Aisyah di akhir video.

“When you memorize her next moves..”-Kapsyen As’ad Motawh di Instagram

A post shared by As’ad Motawh (@asad.motawh)

Tinjauan Murai di ruangan komen penyanyi berdarah campuran Melayu Arab ini mendapati,  rata-rata netizen meluahkan rasa terkejut dengan ending video tersebut. Malah ramai yang tidak menyangka dengan tindakan Cupcake Aisyah yang menyepak pelantun Senyum itu pada bahagian wajah.

“Walaupun dia tahan pakai tangan bagai menampar muka sendiri sakit ya.”

Sekadar info, As’ad Ahmed Mohamed Motawh atau lebih dikenali sebagai As-ad Motawh telah mula aktif dalam dunia hiburan sejak tahun 2017. Penyanyi, penulis lirik dan pelakon ini merupakan pemegang trofi Penyanyi Baru Hot 2017 di Anugerah Top Hot 2017, serta turut tercalon dalam kategori Artis Baru Lelaki Popular di Anugerah Bintang Popular Berita Harian 2018 dan Artis Baru MeleTOP di Anugerah MeleTOP Era 2018.


Sumbangan Orang Ramai Telah Disalur Kepada Bapa Nad Zainal, Sherry Al-Hadad Dedah Bukti!

Umum mengetahui ramai yang dilihat memberikan sumbangan terhadap pelakon, Nad Zainal yang masih dirawat di sebuah pusat perubatan disebabkan jangkitan kuman di paru-parunya.

Pelakon dan pengacara terkenal, Sherry Al-Hadad yang mewakili ibu bapa kepada Nad menitipkan ucapan terima kasih di atas sumbangan orang ramai untuk membiayai kos perubatan Nad Zainal.

“Salam semua, mewakili ibubapa kepada Nad Zainal, kami mengucapkan berbanyak terima kasih atas sumbangan dari rakan-rakan yang berada dalam bidang industri yang telah menghulurkan sumbangan ketika sahabat sedang memerlukan

(rakan-rakan artis, sahabat dan guru-guru dari ASWARA, produser tv, rakan-rakan dalam media, industri fesyen dan tatarias dan peminat-peminat Nad).”-Tulis Sherry

Jelas Sherry, sumbangan orang ramai yang lebih dari RM40,000 itu telahpun disalurkan pada akaun bapa Nad Zainal untuk urusan pembayaran hospital serta akan menghentikan dahulu kutipan buat masa kini melalui sumbangan di akaun thespian legacy.

“Jumlah sumbangan adalah RM43,987.50 dan telahpun disalurkan pada akaun ayah Nad Zainal sendiri untuk urusan pembayaran hospital. Buat masa ini, kami akan menghentikan dahulu kutipan sumbangan di akaun thespian legacy.”-Jelas Sherry

Penghujung November baru-baru ini, industri telah dikejutkan dengan berita mengenai pelakon Nad Zainal yang terpaksa berada di Unit Rawatan Rapi (ICU) di sebuah pusat perubatan disebabkan jangkitan kuman di paru-parunya.

Sama-sama kita doakan agar Nad Zainal diberikan kesembuhan dengan cepat.


“Macam Tengok Master Chef”- Gordon Ramsay Pilih Hidangan Athisha Khan?

Heboh di meda sosial di mana cef British terkemuka dunia, Gordon Ramsay muncul di restorannya di Sunway Resort, Sunway City Kuala Lumpur baru-baru ini.

Belum reda isu penampakan bos besar restoran ‘Gordon Ramsay Bar & Grill’ di bandar Sunway, terbaru personaliti media sosial dan juga YouTuber, Athisha Khan memuatnaik sebuah rakaman video bersama cef michelin 17 bintang ini di akaun TikTok nya @athisha.khan.

Berdasarkan perkongsian Athisha di TikTok, pempengaruh media sosial ini kelihatan menghadiri sesi ‘masterclass’ anjuran Gordon Ramsay bersama beberapa personaliti media jemputan dan melakukan aktiviti masakan di dapur restoran terkemuka itu.

Melihat video yang dikongsikan Athisha, cef michelin 17 bintang ini mengajar tetamu jemputan untuk membuat satu hidangan terkenal di  New York secara ringkas dan mudah.

Hasil dari menyiapkan hidangan tersebut, Gordon memilih manisan yang dibuat oleh Athisha sebagai pemenang ‘masterclass’ kecil tersebut.

“The winner visually. To this lady here…

2022 Champion Athisha. Well done…” Ujar Gordon

Athisha yang memuatnaik video tersebut sempat menulis kapsyen ringkas menggambarkan perasaan gembira yang dirasainya tatkala di pilih sebagai pemenang oleh Gordon Ramsay.

“I’m not an idiot sandwich I’m a winner.” Coretnya

i’m not an idiot sandwich i’m a winnaaaa 🏆

Video yang dikongsikan Athisha menjadi tumpuan dan perhatian warganet di TikTok, rata-rata ramai yang meluahkan rasa kagum diruangan komen hantaran kerana selebriti media sosial ini berpeluang bertemu dengan cef terkemuka berkenaan.

“Dipilih sebagai pemenang oleh Gordon Ramsay adalah pencapaian hidup.”

“Anda sangat bertuah. Saya nak juga. Saya tonton semua siri Hells Kitchen tau.” Komen warganet

“Diiktiraf Gordon Ramsay adalah penghormatan besar kak.”

“Macam tengok Master Chef je.” Komen mereka

Menjengah ke ruangan komen, rata-rata ramai menganggap personaliti media sosial ini bertuah berpeluang bertemu dengan Gordon Ramsay, almaklum bukan mudah untuk bertemu dengan cef selebriti kesukaan ramai ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Auto Keluar Macam Machine Gun” – Lakonan Puteri Balqis Jadi Anak No. 2 Cetus Fenomena?

Lakonan mantap Puteri Balqis dalam drama Rampas Cintaku membuatkan orang ramai mengingati semula kehebatan remaja ini dalam menjiwai watak sebagai pelakon.

Tular sebuah video di media sosial di mana pemilik akaun TikTok @girlaccess_ memuatnaik kompilasi sedutan babak lakonan Puteri Balqis sebagai Rina dalam drama popular tersebut.

LAST FROM RINA & MAK NGAH 🥹❤ #fypシ #fyp #malaydrama #rampascintaku #putribalqis #iqiyidrama #iqiyimalaysia

Video yang dimuatnaik itu mendapat perhatian warganet dengan jumlah tontonan sebanyak 2.2 juta dan lebih 630k komen membanjiri di ruangan balas. Rata-rata ramai yang memuji lakonan Puteri Balqis tatkala melihat kompilasi babak di video tersebut.

“Ya Allah Aqish.. Tak pernah tak hebat.. Dan tak pernah tak teruja, nak tengok cerita yang Aqish berlakon.”

“Rasa macam bukan berlakon, rasa macam realiti. Kata-kata dia tu wujud.”

“Saya suka awak dik.. Kemahiran berlakon perghh.. 5 bintang Aqish.” Komen warganet.

“Aqish memang pelakon yang bagus sangat menjiwai watak dari kecil lagi.”

“Best cerita ni Aqish. Rampas Cintaku.” Komen mereka

Puteri Balqis yang memegang watak Rina dalam drama berkenaan merupakan adik kepada Rizal lakonan Afieq Shazwan, dan merupakan anak kedua dari dua beradik.

Berdasarkan tinjauan Murai diruangan komen, rata-rata ramai warganet yang memuji lakonan Balqis sebagai anak kedua tatkala melihat kompilasi sedutan babak video yang dikongsikan di TikTok.

“Anak nombor 2 memang jenis ‘sound’ depan-depan, pantang orang cakap belakang.”

“Jangan bagi dia bebel, auto keluar macam ‘machine gun’.”

“Anak nombor 2 itu lah perangai dia. Kalau dia tak suka, memang tak suka, depan-depan dia cakap..” Komen mereka lagi

Sekadar info, drama Rampas Cintaku ini disiarkan menerusi platform penstriman terkenal iQiyi dan mendapat lebih 100 juta tontonan secara digital.

Apa pun memang terbaiklah lakonan Balqis dalam drama ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kek Pengantin ‘Wedding Of The Year 2022’ Bikin Netizen Terpegun?

Baru-baru ini majlis perkahwinan milik Zarwennie dan Khairuddin dinobat sebagai ‘wedding of the year 2022’, mana tidaknya dekorasi majlis raja sehari ini cukup mewah dan gah apatah lagi pasangan bangsawan ini mengambil RekaTeemor sebagai perancang majlis.

Belum reda berita tentang majlis berprofil tinggi ini, kini tular pula rakaman video yang memaparkan kek pengantin pasangan bangsawan ini di TikTok. Nampaknya pasangan raja sehari dari Sabah ini mengambil khidmat dari @shaunteocreations bagi menghasilkan kek impian mereka.

Melihat pula coretan yang ditulis di TikTok, Shaun Teo mendedahkan ia pengalaman yang bermakna buat pasukannya bagi menghasilkan kek mewah tersebut dan kek tersebut merupakan kek paling tinggi yang pernah dihasilkan mereka.

“Ia adalah minggu yang sangat menyeronokkan, dari terbang sehingga ke Kota Kinabalu, menyiapkan dan menyusun segala-galanya untuk hari yang bersejarah ini. Psst.. Ini adalah kek yang paling tinggi pernah kami hasilkan!” Tulis Shaun Teo

Shaun Teo juga menitipkan ucapan terima kasih kepada Zarwennie dan Khairuddin kerana memilih dan mempercayai hasil tangan kedainya bagi menghasilkan kek istimewa tersebut.

“Terima kasih kerana meletakkan kepercayaan pada kami. Kami harap anda suka kek ini sebagaimana kami sukakannya. Zarwennie dan Khairuddin, doakan anda berdua gembira dan bahagia seumur hidup.” Coretnya

It was such a fun week, from flying all the way to Kota Kinabalu, setting up and putting everything together for this unforgettable day. Psst.. this is by far the tallest cake we have created! Thank you for putting your trust in us. We hope you love the cake as much as we do. Zarwennie and Khairuddin , wishing the both of you a lifetime of love and happiness. Your greatest adventure has just begun! ♥ #zarwenniekhairuddinwedding #zarwenniexkhairuddin #weddingoftheyear

♬ 原聲 – Shaunteocreations 🇲🇾 – Shaunteocreations 🇲🇾

Hasil perkongsian video tersebut membuatkan warganet terpukau memandang perincian dan keindahan rekaan kek bak istana itu.

Murai menjengah ke ruangan komen muatnaik tersebut dan mendapati rata-rata ramai warganet tertanya-tanya tentang harga kek tersebut dan ada juga yang berkongsi pelbagai pandangan tentang kek pengantin berkenaan.

“Kalau macam ni rupanya, nak makan pun sayang.”

“Wow sudahlah pelamin dia cantik betul, kek pun mantap.. Padan betul ‘wedding of the year’.”

“Kek paling lawa pernah saya lihat.” Komen warganet

“Cantiknya kek.. Sayang nak makan kalau cantik gini.” Komen mereka

Sekadar info, Zarwinnie Dato’ Laja Besar bin Kulop ini mengahwini Khairuddin, anak kepada Speaker Dewan Undangan Sabah (DUN), Datuk Kadzim M Yahya. Majlis gilang-gemilang ini diadakan di Sabah International Convention Centre, Kota Kinabalu, Sabah.

Memang luar biasa betul rekaan keknya ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aisha Retno Terus Mekar, Tampil Dengan Lagu Inggeris Terbaru

Selepas single Bahasa Inggeris yang mendapat sambutan hangat di platform digital sebelum ini, penyanyi yang kian meningkat naik, Aisha Retno kini tampil dengan lagu Inggeris terbaru berjudul ‘ILSM’ (I Love Sadness More).

Olahan daripada rasa yang dipendam serta sisi seninya, ‘ILSM’ menjadi medium ekperimentasi Aisha terutama melalui aspek instrumentasinya, dalam cubaan untuk terus menyajikan peminatnya dengan dinamik susunan single terbarunya ini.

Dari gesekan biola kecil, hinggalah ke komposisi orkestra yang diseling dengan drum 808; setiap elemen serta sonik yang ditulisnya dianyam cantik dalam usaha mengubat rindu peminatnya yang semestinya menantikan single terbaru ini.

A post shared by Sharifah Aisha Retno (@aisharetno02)

Berinspirasikan gaya muzik Madison Beer dan Ariana Grande, single terbaru Aisha ini turut sedikit sebanyak menyajikan pendengar dengan elemen lagu tema Disney sekitar 40-50an yang ingin diketengahkannya melalui ‘ILSM’.

Tambahnya lagi pendekatan yang lebih moden, diadun pula dengan susunan orkestra tulisannya itu bakal menggamit memori sejenak generasi selain pendengar sedia ada.

‘ILSM’ secara amnya menggambarkan krisis dalaman seseorang yang cuba menangani memori masa lalu yang acapkali menghantui diri tatkala cuba untuk terus maju ke hadapan.

Julung kalinya, Aisha Retno berazam untuk menggali dengan lebih mendalam lagi kebolehan dirinya melalui nukilan single terbarunya ini.

“Saya benar-benar ingin mencurahkan segalanya menerusi ‘ILSM’ untuk berkongsi bersama-sama mereka di luar sana yang menyayangi itu tidak semestinya memiliki,” ujar Aisha.

Jangan lepaskan peluang mendengarkan ILSM di platfor digital kegemaran anda!


Tanggal 18 Mac 2023 Bakal Lakar Sejarah Buat Sheila Majid & Peminat

Sejarah baharu akan terlakar dan sebuah momen yang sangat  dinantikan akhirnya bakal terlaksana.

Masakan tidak, penyanyi tersohor Dato’ Sheila Majid akan berada di atas panggung utama, menghiburkan penggemar lewat lantunan vokal gemersiknya.

Menyambut baik semaraknya kembali industri muzik tanah air, Sheila akan membuka pentas karier tahun 2023 dengan sebuah konsert mega yang dinamakan Sheila Majid BIG BAND Live in Kuala Lumpur 2023.

Ini merupakan konsert julung kali Sheila setelah kali terakhir beliau menghiburkan para peminatnya pada tahun 2017. Tiket dijual bermula 12 Disember 2022, 11 pagi.

Dibawakan penuh bangga oleh JioBuddy dengan kerjasama Altus Prohouse dan rakan produksi, Level Up, konsert ini dijadualkan berlangsung pada 18 Mac 2023, 8:30 malam di Dewan Merdeka, World Trade Centre Kuala Lumpur (WTCKL). Konsert ini juga turut dipersembahkan oleh AromBay serta rakan rasmi Snack Partner Mamee.

Sebagai penganjur, pihak JioBuddy menjelaskan persetujuan yang diberikan pihak Sheila untuk melaksanakan Sheila Majid BIG BAND Live in Kuala Lumpur 2023 adalah sebuah khabar baik bukan sahaja untuk mereka, tetapi tentunya buat seluruh penggemar penyanyi tersebut yang sudah lama mendambakan untuk menonton persembahan idola mereka dalam sebuah konsert berskala besar.

“Kami di JioBuddy bersama Altus Prohouse dan rakan produksi, Level Up hanya mahu memberikan momen terbaik dari seorang figura hebat industri muzik tempatan kepada semua penggemar.

“Kami juga sedar Sheila Majid bukan sekadar seorang legenda di Malaysia, tetapi sangat disanjung dan memiliki penggemar dari negara serumpun termasuk Singapura dan Indonesia.

“Justeru, melalui Sheila Majid BIG BAND Live in Kuala Lumpur 2023, kami bukan sahaja membawakan beliau secara eksklusif kepada penggemar, tetapi sebagai lambang dan semangat bangkitnya kembali industri hiburan tanah air selepas musim pandemik Covid 19 yang tidak pernah dibayangkan akan menyerang dunia sebelum ini,” ujar Sean Ng yang merupakan Ketua Pegawai Eksekutif JioBuddy.

Menambah keistimewaan konsert tersebut, pesohor muzik Jazz berkenaan akan bermain di pentas penuh energi instrumen menerusi BIG BAND, dengan lagu-lagu yang diberi nafas baharu khas untuk persembahan ini. Beliau diiringi dengan 23 pemuzik dengan 13 daripadanya merupakan pemain horns, 7 orang pemuzik band bersama tiga penyanyi latar yang dipimpin oleh Pengarah Muzik tersohor, Mac Chew.

“Orkestra Jazz atau big band yang dianggotai oleh 10 atau lebih pemuzik dengan empat seksyen termasuk seksefon, trompet, trombone dan bahagian ritma.

“Ini adalah yang pertama kali buat Sheila dan kami tidak akan menjadikannya sebagai momen dua malam. A night of foot tapping, sing along, dance along music. First time ever for Sheila Majid.,” katanya.

Pengarah Konsert adalah, Jennifer Thompson terus diberi kepercayaan menerajui konsert Sheila Majid BIG BAND Live in Kuala Lumpur 2023.

“Ini juga bermaksud jika tiket habis dijual, maka hanya pembeli pada tanggal 18 Mac 2022 sahaja secara eksklusif akan menonton, berdansa dan berdendang bersama the one and only legenda kita, Sheila Majid,” tambah Sean Ng.

Lebih mengujakan, JioBuddy akan menghidangkan sebuah acara bersifat unik, premium dan mendahulukan pengalaman yang tiada tandingan khas buat peminat.

“Kami sedia menghidangkan sesuatu yang ‘hangat’ melalui Sheila Majid BIG BAND Live in Kuala Lumpur 2023, justeru tiket premium yang disediakan adalah pakej terbaik untuk dimiliki,” janji penganjur lagi.

Selain itu, sesiapa yang membeli tiket VVIP (RM1288) dapat menikmati peluang bergambar secara individu bersama Sheila Majid. Oleh itu, jangan melepaskan peluang ini.

Bagi pihak Sheila, figura genit dengan segudang prestasi yang tidak perlu disebutkan lagi itu melihat Sheila Majid BIG BAND Live in Kuala Lumpur 2023 sebagai tahun pembukaan yang baik buat karier seninya.

Apa lagi, Sheila juga mengaku rindu untuk menghiburkan penggemar yang tidak pernah berhenti menyokong karier seni sejak zaman Dimensi Baru pada tahun 1985 sehingga kini.

Penggemar jugalah yang tidak pernah berhenti memberi sokongan buat pelantun lagu Sinaran, Pengemis Muda dan Antara Anyer Dan Jakarta ini terus relevan dalam industri seni meski sudah lebih tiga dekad menjadi penghibur.

“Sheila Majid BIG BAND Live in Kuala Lumpur 2023 akan mengubat kerinduan saya kepada penggemar dan begitu juga buat penggemar untuk kembali berhibur dengan untaian lagu lagu yang akan didendangkan nanti.

“Seperti mana anda semua tahu, andalah kekuatan yang sangat saya hargai sepanjang karier ini. Ia akan menjadi sebuah lagi konsert penuh memori buat kita semua,” ujar Sheila Majid.

Sheila kali terakhir melancarkan album studio penuhnya pada 2017 berjudul Boneka. Boneka dihasilkan selepas 13 tahun album Cinta Kita meledak di pasaran pada 2004.

Meski tidak memiliki album sepanjang enam tahun terakhir, Sheila mengubat rindu peminat menerusi single Ketika Cinta Ingin Dimengerti pada 2021.

Beliau kemudian meminjamkan suara merdunya mengalunkan lagu runut bunyi filem Juang, Wira Hatiku yang cukup kental dengan semangat apresiasi terhadap para pejuang barisan hadapan sepanjang pandemik melanda negara.

Tiket berharga serendah RM288 (Bronze), RM488 (Silver), RM588 (Gold), RM688 (Platinum), RM888 (Diamond) dan RM1,288 (VVIP) boleh dibeli melalui www.Jiobuddy.asia.

Jadi jangan terlepas untuk menjadi sebahagian daripada sejarah hebat di Sheila Majid BIG BAND Live in Kuala Lumpur 2023 yang akan berlangsung pada 18 Mac 2023, 8:30 malam di Dewan Merdeka, World Trade Centre Kuala Lumpur.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.